tripathysagar/odia_wiki huggingface dataset:
ଅରୁଣ ଜେଟଲୀ ଭାରତୀୟ ଜନତା ପାର୍ଟିର ଜଣେ ସକ୍ରିୟ ସଦସ୍ୟ । ଷୋଡ଼ଶ ଲୋକ ସଭାରେ ସେ କେନ୍ଦ୍ର କ୍ୟାବିନେଟର ଅର୍ଥମନ୍ତ୍ରୀ ଓ ପ୍ରତିରକ୍ଷା ମନ୍ତ୍ରୀ ଭାବେ କାର୍ଯ୍ୟରତ । ଅରୁଣ ଜେଟଲୀ ତାଙ୍କ ରାଜନୈତିକ ଜୀବନ ମଧ୍ୟରେ ବହୁ ବରିଷ୍ଠ ପଦବୀରେ ଅବସ୍ଥାପିତ ହୋଇସାରିଛନ୍ତି । ୧୯୯୮-୨୦୦୪ କେନ୍ଦ୍ରରେ ଏନଡିଏ ସରକାର ଥିବା ସମୟରେ ସେ ଶିଳ୍ପ, ବାଣିଜ୍ୟ ଏବଂ ଆଇନ ମନ୍ତ୍ରୀ ଭାବେ କାର୍ଯ୍ୟ କରିସାରିଛନ୍ତି । ମାତ୍ର ୨୦୧୪ ସାଧାରଣ ନିର୍ବାଚନରେ ଅରୁଣ ଜେଟଲୀ କଂଗ୍ରେସ ପ୍ରାର୍ଥୀ ଅମରିନ୍ଦର ସିଂଙ୍କଠାରୁ ଅମ୍ରିତସର ଆସନରୁ ପରାଜିତ ହୋଇଥିଲେ । କିନ୍ତୁ ରାଜ୍ୟସଭା ସଦସ୍ୟ ଥିବାରୁ ନରେନ୍ଦ୍ର ମୋଦୀ ତାଙ୍କୁ ଷୋଡଶ ଲୋକ ସଭାରେ ଦୁଇ ପ୍ରମୁଖ ବିଭାଗର ମନ୍ତ୍ରୀପଦ ଦେଇଥିଲେ । ଜନ୍ମ ଓ ଶିକ୍ଷା ଅରୁଣ ଜେଟଲୀ ୨୮ ଡିସେମ୍ବର,୧୯୫୨ରେ ନୂଆଦିଲ୍ଲୀରେ ଏକ ପଞ୍ଜାବୀ ବ୍ରାହ୍ମଣ ପରିବାରରେ ଜନ୍ମ ହୋଇଥିଲେ । ତାଙ୍କ ପିତା କିଶନ ଜେଟଲୀ ଜଣେ ଓକିଲ ଥିଲେ ଓ ମା  ରତନ ପ୍ରଭା ଜେଟଲୀ ଜଣେ ଗୃହିଣୀ ଥିଲେ । ପ୍ରଥମେ ନୂଆଦିଲ୍ଲୀର ସେଣ୍ଟ ଜାଭିୟର୍ସ ସ୍କୁଲ୍‍ରୁ ପ୍ରାଥମିକ ଶିକ୍ଷାପରେ ଜେଟଲୀ ଶ୍ରୀରାମ କଲେଜ ଅଫ କମର୍ସରୁ ବାଣିଜ୍ୟରେ ଡିଗ୍ରୀ ହାସଲ କରିଥିଲେ । ପରେ ସେ ଦିଲ୍ଳୀ ବିଶ୍ୱବିଦ୍ୟାଳୟରୁ ଆଇନ୍‍ରେ ସ୍ନାତ୍ତକ କରିଥିଲେ । ରାଜନୈତିକ ଜୀବନ ଅରୁଣ ଜେଟଲୀଙ୍କ ରାଜନୈତିକ ଜୀବନ ବିଜେପିର ଛାତ୍ର ଶାଖାରେ ଯୋଗଦେବାପରଠାରୁ ଆରମ୍ଭ ହୋଇଥିଲା । ୧୯୭୪ରେ ସେ ଦିଲ୍ଲୀ ବିଶ୍ୱ ବିଦ୍ୟାଳୟର ଛାତ୍ର ସଂସଦ ସଭାପିତ ଭାବେ ନିର୍ବାଚିତ ହେବାପରେ ଭାରତୀୟ ଜନତା ପାର୍ଟିର ଛାତ୍ର ଶାଖା ଅଖିଳ ଭାରତୀୟ ବିଦ୍ୟାର୍ଥୀ ପରିଷଦରେ ଯୋଗ ଦେଇଥିଲେ । ୧୯୯୧ପରଠାରୁ ବିଜେପିର ଜଣେ ଦୈନିକ ସଦସ୍ୟ ଭାବେ ଗଣା ହୋଇଥିଲେ ଅରୁଣ ଜେଟଲୀ । ୧୯୯୯ ସାଧାରଣ ନିର୍ବାଚନରେ ତାଙ୍କୁ ବିଜେପିର ମୁଖପାତ୍ର କରିଦିଆଯାଇଥିଲା ।
ସୁବର୍ଣରେଖା ନଦୀ ପୂର୍ବ ଭାରତୀୟ ରାଜ୍ୟ ଝାରଖଣ୍ଡ , ଓଡ଼ିଶା ଓ ପଶ୍ଚିମ ବଙ୍ଗ ଦେଇ ପ୍ରବାହିତ ଏକ ଖରସ୍ରୋତା ନଦୀ । ଗତିପଥ ଝାରଖଣ୍ଡ ରାଜ୍ୟର ରାଜଧାନୀ ରାଞ୍ଚି ନିକଟସ୍ଥ ପିସକା/ନାଗରୀ ଅଞ୍ଚଳରୁ ବାହାରି ଥିବା ଏହି ନଦୀ ରାଞ୍ଚି , ସରେଇକେଲା , ଖରସୁଆ , ସିଂହ ଭୂମି ଜିଲ୍ଲା ଦେଇ ପଶ୍ଚି ବଙ୍ଗର ମେଦିନୀପୁରକୁ ପ୍ରବେଶ କରେ । ପଶ୍ଚିମ ବଙ୍ଗରେ ୮୩ କିଲୋମିଟର ପ୍ରବାହିତ ହେଲା ପରେ ଏହା ଓଡ଼ିଶାର ବାଲେଶ୍ୱର ଜିଲ୍ଲାରେ ପ୍ରବେଶ କରି ୭୯ କିଲୋମିଟର ଯାତ୍ରା କରି ବଂଗୋପ ସାଗରରେ ବିଲୀନ ହୁଏ । ନଦୀର ସମୁଦାୟ ଦୈର୍ଘ୍ୟ ୩୯୫ କିଲୋମିଟର ।  (୨୪୫ ମାଇଲ ) ବହୁ ରାଜ୍ୟ ଦେଇ ଯାଇଥିବା ଅନେକ ନଦୀ ଅପେକ୍ଷ୍ୟା ସୁବର୍ଣରେଖାର ଜଳ ଆହରଣ ବେସିନ ଅଞ୍ଚଳ କମ ଥିବା ବେଳେ ଏହା ପ୍ରାୟ ୧୮,୯୫୧ ବର୍ଗକିଲୋମିଟର ପରିମିତ ଅଞ୍ଚଳର ବର୍ଷା ଜଳ ଧାରଣ କରେ  । ଶାଖାନଦୀ ଏହାର ମୁଖ୍ୟ ଉପନଦୀଗୁଡ଼ିକ ହେଲା ଖାରଖାଇ , ରୋରୋ ,କାଞ୍ଚି ,କାରୁ , ଚିଙ୍ଗୁରୁ ଗୁରମା , ସିଙ୍ଗଦୁବା , କୋଡିଆ ଖାଇଜୋରି ଆଦି । ସୁବର୍ଣରେଖା ଓ ଖାରଖାଇ ଜାମସେଦପୁର ନିକଟସ୍ଥ ସୋନାରୀଠାରେ ମିଲନ ହୁଅନ୍ତି ।
ନଟବର ପ୍ରଧାନ  (୮ ମଇ ୧୯୨୨ - ୨୧ ସେପ୍ଟେମ୍ବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୭୪, ୧୯୭୪ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୌଦ୍ଧ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନଟବର ପ୍ରଧାନ ୧୯୨୨ ମସିହାର ମଇ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେ. ପ୍ରଧାନ ଓ ପତ୍ନୀଙ୍କ ନାମ ଗିରୀଶ କୁମାରୀ ପ୍ରଧାନ । ରାଜନୈତିକ ଜୀବନ ନଟବର ପ୍ରଧାନ ଓଡ଼ିଶା ରାଜନୀତିରେ ପ୍ରଥମେ ସ୍ୱତନ୍ତ୍ର ପାର୍ଟିରେ ଏବଂ ପରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୭୧ ମସିହାରୁ ୧୯୮୦ ମସିହାଯାଏଁ ସେ ଓଡ଼ିଶା ବିଧାନ ସଭାର ଭିନ୍ନ ଭିନ୍ନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟ ନଟବର ପ୍ରଧାନ ୧୯୮୩ ମସିହାର ସେପ୍ଟେମ୍ବର ୨୧ ତାରିଖରେ ମୃତ୍ୟୁବରଣ କରିଥିଲେ ।
ମଲିକା ଜାହାନ  (ପାର୍ସୀ: ) ଜଣେ ଜୈସଲମେରର ରାଜକୁମାରୀ ଏବଂ ମୋଗଲ ସମ୍ରାଟ ଜାହାଙ୍ଗୀରଙ୍କ ପତ୍ନୀ ଥିଲେ  । ପରିବାର ମଲିକା ଜାହାନ  (ରାଜପୁତ ନାମ ଅଜ୍ଞାତ), ଜୈସଲମେରର ରାଜକୁମାରୀ, ଜୈସଲମେରର ଶାସକ ରାୱଲ ଭୀମ ସିଂଙ୍କ ଝିଅ, ଏବଂ ସମ୍ରାଟ ଆକବରଙ୍କ ସମସାମୟିକ ତଥା ସେ ତାଙ୍କ ରାଜ ସେବାରେ ଜନ୍ମଗ୍ରହଣ କରିଥିଲେ  । ସେ ରାୱଲ ହରରାଜଙ୍କ ନାତୁଣୀ ଥିଲେ । ତାଙ୍କର କଲ୍ୟାଣ ମାଲ, ଭାକର ଏବଂ ସୁଲତାନ ନାମକ ତିନିଜଣ ପିତାମହ ଥିଲେ । ତାଙ୍କ ମାଉସୀ ୧୫୭୦ ମସିହାରେ ସମ୍ରାଟ ଆକବରଙ୍କୁ ବିବାହ କରିଥିଲେ ଏବଂ ସେ ମାହି ବେଗମ ନାମକ ଜଣେ ଝିଅଙ୍କର ମାତା ଥିଲେ । ୧୫୭୮ ମସିହାରେ ରାୱଲ ଭୀମ ତାଙ୍କ ପିତା ହରରାଜଙ୍କ ଉତ୍ତରାଧିକାରୀ ହୋଇଥିଲେ । ୧୬୧୬ ମସିହାରେ ଭୀମଙ୍କ ମୃତ୍ୟୁ ପରେ ସେ ନାଥୁ ସିଂ ନାମକ ଦୁଇ ମାସର ପୁତ୍ର ଛାଡିଦେଲେ, ଯାହାଙ୍କୁ ପରେ ଭାଟୀ ହତ୍ୟା କରିଥିଲେ । ବିବାହ ଜାହାଙ୍ଗୀର ମଲିକାଙ୍କୁ ରାଜକୁମାର ଥିବାବେଳେ ବିବାହ କରିଥିଲେ ଏବଂ ତାଙ୍କୁ  'ମଲିକା ଜାହାନ' ର ଆଖ୍ୟା ଦେଇଥିଲେ, ଯାହାର ଅର୍ଥ ହେଉଛି  "ଜଗତର ରାଣୀ"  । ଜାହାଙ୍ଗୀର ତାଙ୍କ ସ୍ମୃତିରେ ଲେଖିଛନ୍ତି ଯେ ତାଙ୍କ ପରିବାର ସର୍ବଦା ମୋଗଲମାନଙ୍କ ପ୍ରତି ବିଶ୍ୱସ୍ତ ଥିବାରୁ ଏହି ମିଳିତତା କରାଯାଇଥିଲା ।
ନବୀନ କୁମାର ପ୍ରଧାନ  (୧ ଜାନୁଆରୀ ୧୯୩୯ - ୩ ଜାନୁଆରୀ ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୪ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ନବୀନ କୁମାର ପ୍ରଧାନ ୧୯୩୯ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅବଧୁତ ପ୍ରଧାନ ଏବଂ ପତ୍ନୀଙ୍କ ନାମ ସୌକି ପ୍ରଧାନ। ରାଜନୈତିକ ଜୀବନ ନବୀନ କୁମାର ପ୍ରଧାନ ଓଡ଼ିଶା ରାଜନୀତିରେ ପ୍ରଥମେ ସମ୍ୟୁକ୍ତ ସମାଜବାଦୀ ପାର୍ଟିର ଏବଂ ପରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ନବୀନ କୁମାର ପ୍ରଧାନ ୨୦୧୪ ମସିହାର ଜାନୁଆରୀ ୩ ତାରିଖରେ ୭୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଫିରଦୌସ ଓଡ଼ିଶାର ଜଣେ ପ୍ରଖର ସ୍ମରଣଶକ୍ତିଧାରୀ ଶିଶୁ ପ୍ରତିଭା ଅଟନ୍ତି । ସେ ୨୦୧୭ ମାର୍ଚ୍ଚ ୧୫ରେ ଓଡ଼ିଶାର କେନ୍ଦ୍ରାପଡ଼ାଠାରେ ଆୟୋଜିତ ଏକ ଜିଲ୍ଲାସ୍ତରୀୟ ଭାଗବତ ଗୀତା ଆବୃତ୍ତି ପ୍ରତିଯୋଗିତାରେ ପ୍ରଥମ ହୋଇଥିଲେ । ବାଲ୍ୟ ଜୀବନ, ଶିକ୍ଷା ଓ ପ୍ରତିଭା ପରିଚୟ କେନ୍ଦ୍ରାପଡ଼ାର ଗୋଟିଏ ମୁସଲିମ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଶେଖ ନୁରୁଦ୍ଦିନ ଦୁବାଇରେ ମିସ୍ତ୍ରୀକାମ କରୁଛନ୍ତି । ମା ଙ୍କ ନାମ ଅରିଫା ବିବି । ଫିରଦୌସଙ୍କ ଘର କେନ୍ଦ୍ରାପଡ଼ା ଜିଲ୍ଲା ପଟ୍ଟାମୁଣ୍ଡା ବ୍ଲକ ଅନ୍ତର୍ଗତ ଦାମରପୁର ଗାଁରେ । ତାଙ୍କ ବଡ଼ ଭାଇ ଶେଖ ସଲିମଉଦ୍ଦିନଙ୍କ ସହ ଶୋଭନୀୟ ଆବାସିକ ବିଦ୍ୟାଳୟରେ ପଢୁଛନ୍ତି । ୨୦୧୭ ମାର୍ଚ୍ଚ ୧୫ରେ ପ୍ରଜ୍ଞା ମିଶନଦ୍ୱାରା ଆୟୋଜିତ କେନ୍ଦ୍ରାପଡ଼ାଠାରେ ଏକ ଜିଲ୍ଲାସ୍ତରୀୟ ୬ରୁ ୧୪ ବର୍ଷର ସବଜୁନିୟର ଗୀତା ଆବୃତ୍ତି ପ୍ରତିଯୋଗିତାରେ ଯୋଗଦେଇ ବୟସରେ ବଡ଼ ପ୍ରତିଯୋଗୀମାନଙ୍କୁ ପଛରେ ପକାଇ ୫୬ ଜଣଙ୍କ ମଧ୍ୟରୁ ଫିରଦୌସ ପ୍ରଥମ ହୋଇଥିଲେ । ତାଙ୍କର ସହପାଠୀମାନେ ଅକ୍ଷର ପଢ଼ିବା ଶିଖୁ ଥିବା ବେଳେ ସେ ହିନ୍ଦୁଙ୍କ ଧାର୍ମିକ ଗ୍ରନ୍ଥ ଆବୃତ୍ତି କରିବା ଓ ପୁଣି ପ୍ରଥମ ହେବା ସେଠାରେ ଉପସ୍ଥିତ ବିଚାରପତି ଓ ଶ୍ରୋତାଙ୍କୁ ଆଶ୍ଚର୍ଯ୍ୟ କରିଦେଇଥିଲା । ସେ ଗୀତା ଆବୃତ୍ତି କଲା ବେଳେ ଆଦୌ ଅଟକି ନଥିଲେ । ତାଙ୍କ ଉଚ୍ଚାରଣ ସଂପୂର୍ଣ୍ଣ ସ୍ପଷ୍ଟ ଓ ତ୍ରୁଟିହୀନ ଥିଲା । ସେ ୧୦୦ରୁ ୯୦ ମାର୍କ ପାଇଥିଲେ ।
ଦିବାକରନାଥ ଶର୍ମା  (୧୪ ନଭେମ୍ବର ୧୯୨୧ - ୫ ଅପ୍ରେଲ ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଦିବାକରନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଆଳି ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦିବାକରନାଥ ଶର୍ମା ୧୯୨୧ ମସିହାର ନଭେମ୍ବର ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗନ୍ନାଥ ଶର୍ମା ଏବଂ ପତ୍ନୀଙ୍କ ନାମ କମଳା ଶର୍ମା । ଦିବାକରଙ୍କର ଶିକ୍ଷାଗତ ଯୋଗ୍ୟତା ଏମ୍.ବି.ବି.ଏସ୍. । ରାଜନୈତିକ ଜୀବନ ଦିବାକରନାଥ ଶର୍ମା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଦିବାକରନାଥ ଶର୍ମା ୨୦୧୪ ମସିହାର ଅପ୍ରେଲ ମାସ ୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୨ ବର୍ଷ ବୟସ ହୋଇଥିଲା ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ପଞ୍ଚଦଶ ନକ୍ଷତ୍ର ହେଉଛି ସ୍ୱାତି । ରାଶିଚକ୍ର  (ଅପମଣ୍ଡଳ)ରେ ତୁଳାରାଶିରେ ୬ ଡିଗ୍ରୀ ୪୦ ମିନିଟରୁ ୨୦ ଡିଗ୍ରୀ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ସ୍ୱାତି ନକ୍ଷତ୍ର ଏକଗୋଟି ତାରାପୁଞ୍ଜର  ( : ) ସମାହାର  । ଏହି ତାରାପୁଞ୍ଜ ଏକ ମୋତି ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଚିତ୍ରା । ସ୍ୱାତି ରାଶିଚକ୍ରରେ ତୁଳା  (ରାଶି) ରାଶିରେ ୬ ଡିଗ୍ରୀ ୪୦ ମିନିଟରୁ ୨୦ ଡିଗ୍ରୀ ଯାଏଁ ବ୍ୟାପ୍ତ  । ରାହୁ ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ଦେବଗଣ ଓ ସତ୍ତ୍ୱଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ସ୍ୱାତି ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ ପାପୀ । ସ୍ୱାତି ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ବୁଦ୍ଧିମାନ ଏବଂ ଶାନ୍ତିପ୍ରିୟ ପ୍ରକୃତିର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ସ୍ୱାତି ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ବାର୍ବିଚୁରେଟ ବିଷକ୍ରିୟା  (ଇଂରାଜୀ ଭାଷାରେ ) ହୁଏ ଯେତେବେଳେ ମାତ୍ରାଧିକ ବାର୍ବିଚୁରେଟ   ଦେହକୁ ଯାଏ  । ଲକ୍ଷଣ: ଭାବନା କଷ୍ଟସାଧ୍ୟ, ଶରୀର ନିୟନ୍ତ୍ରଣ ଶକ୍ତି କମିଯାଏ, ଚେତନା ସ୍ତର କମିଯାଏ   ଓ ଶ୍ୱାସକ୍ରିୟା ମାନ୍ଦା   ହୁଏ । ମାତ୍ରାଧିକ   ବାର୍ବିଚୁରେଟ ହେଲେ ହୃତ୍‌ପିଣ୍ଡ ସମସ୍ୟା ନ ଥାଇ ଫୁସଫୁସ ଇଡିମା/ଶୋଥ   ହୁଏ । . ଶ୍ୱାସକ୍ରିୟା ଅଭାବରୁ ମୃତ୍ୟୁ ହୁଏ । ଆତ୍ମହତ୍ୟା   ବା ଅପ୍ରତ୍ୟାଶିତ କାରଣରୁ ବାର୍ବିଚୁରେଟ ବିଷକ୍ରିୟା ହୋଇପାରେ । ଏହାର ବିଷ ପ୍ରଭାବ ମଦ୍ୟ/ଆଲକୋହୋଲ ଓ ବେଞ୍ଜୋଡାଏଜେପିନ   ସ‌ହିତ ସଂଯୁକ୍ତ ହୋଇଯାଏ । ମାରାତ୍ମକ ହେବା ମାତ୍ରା ଲୋକର ଔଷଧ ସ‌ହନଶୀଳତା   ଉପରେ ନିର୍ଭରଶୀଲ ଓ କେଉଁ ପ୍ରକାର ଦେହକୁ ଯାଉଛି, ତାହା ଉପରେ ନିର୍ଭର କରେ । ଗାବା ନିଉରୋଟ୍ରାନ୍ସମିଟର  ( : ) ମାଧ୍ୟମରେ ଏହା କାର୍ଯ୍ୟକାରୀ ହୁଏ  । ପରିସ୍ରା ଓ ରକ୍ତ ପରୀକ୍ଷା କରି ଏହାର ବିଷାକ୍ତ ପ୍ରଭାବ ଅନୁଶୀଳନ କରାଯାଏ । ରକ୍ତଚାପ   ଓ ଶ୍ୱାସକ୍ରିୟା ସୁରକ୍ଷା କରିବା ଏହି ରୋଗ ଚିକିତ୍ସାର ମୂଳ ଲକ୍ଷ । ଏହାର କୌଣସି ଆଣ୍ଟିଡୋଟ ନାହିଁ, ତେଣୁ ସକ୍ରିୟ ଚାରକୋଲ ଉପକାରରେ ଆସିପାରେ । ଏକାଧିକ ଚାରକୋଲ ଡୋଜ ଆବଶ୍ୟକ ହୋଇପାରେ । ହେମୋଡାଏଲିସିସ   ମଧ୍ୟ ଆବଶ୍ୟକ ହୋଇପାରେ । ପରିସ୍ରାକୁ ଔଷଧ ଦେଇ କ୍ଷାରୀୟ   କଲେ ଉପକାର ମିଳିବା ଦେଖାଯାଏନି । ଅଧିକ ମାତ୍ରାର ଔଷଧ ସେବନ କେଶ୍‌ମାନଙ୍କର ଅତୀତରେ ଏହା ମୂଖ୍ୟ କାରଣ ହୋଇଥିଲେ ମଧ୍ୟ ଅଧୁନା ଏହା କ୍ୱଚିତ ଦେଖାଯାଉଛି ।
ଶାକିବା ବିଣ୍ଟେ ଅଲୀ ଜଣେ ବଙ୍ଗଳାଦେଶୀ ଅଭିନେତ୍ରୀ ଯିଏକି ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନ ଆଦିରେ ଅଭିନୟ କରିଥିଲେ । ସେ ପାଖାପାଖି ୪୦ଟି ଚଳଚ୍ଚିତ୍ରରେ ଅଭିନୟ କରିଛନ୍ତି । ଜୀବନୀ ସେ ୨୦୦୫ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତ ଧଲିଉଡ଼ରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଭଣ୍ଡ ନେତା, କିନ୍ତୁ ଏହା ମୁକ୍ତିଲାଭ କରିବା ପୂର୍ବରୁ ତାଙ୍କ ଅଭିନୀତ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ର ଜୀବନର ଗ୍ୟାରେଣ୍ଟି ନାଇ ମୁକ୍ତିଲାଭ କରିଥିଲା । କଥାଚିତ୍ରରେ ଅଭିନୟ କରିବା ସହିତ ସେ କୋନୋ ଏକ ଗୋଧୂଳି ଲଗନେ, ସର୍‌ପ୍ରାଇଜ୍ ଓ ଚଲୋ ନା ଘୁରେ ଆସି ଭଳି କିଛି ବଙ୍ଗଳାଦେଶୀ ଦୂରଦର୍ଶନ ନାଟକରେ ଅଭିନୟ କରିଛନ୍ତି ।
ଇଣ୍ଟରସ୍ଟିସିଆଲ ସିସ୍ଟାଇଟିସ  (ଇଂରାଜୀ ଭାଷାରେ / ବା / ) ଏକ ପ୍ରକାର ମୂତ୍ରାଶୟ   ସମସ୍ୟା ଯେଉଁଥିରେ କ୍ରନିକ ବା ସ୍ଥାୟୀ ଯନ୍ତ୍ରଣା   ହୁଏ  । ଏହି ରୋଗରେ ମୂତ୍ରବେଗ  , ବାରମ୍ବାର ପରିସ୍ରା ଲାଗିବା   ଓ ଯୌନ‌କ୍ରିୟାରେ ଯନ୍ତ୍ରଣା   ଇତ୍ୟାଦି ଲକ୍ଷଣ ଦେଖାଯାଏ । ରୋଗୀର ଅବସାଦ ଜାତ ହୁଏ ଓ ଜୀବନ‌ଚର୍ଯ୍ୟା   ନିମ୍ନମାନର ହୁଏ । ଏ ଭଳି ରୋଗୀଙ୍କର ଇରିଟେବ୍ଲ ବାୱେଲ ସିଣ୍ଡ୍ରୋମ   ଓ ଫାଇବ୍ରୋମ୍ୟାଲଜିଆ   ରୋଗ ମଧ୍ୟ ଥାଇପାରେ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ସାଧାରଣତଃ ବଂଶାନୁକ୍ରମିକ ରୋଗ ନ ହେଲେ ମଧ୍ୟ ଏହା ସମ୍ଭବ ହୋଇପାରେ । ଲକ୍ଷଣ ଅନୁଶୀଳନ କଲା ପରେ ଅନ୍ୟ ସମ୍ଭାବ୍ୟ ରୋଗ ନ ଥିବା ନିର୍ଣ୍ଣୟ କଲାପରେ   ଏହି ରୋଗ ନିର୍ଣ୍ଣୟ କରାଯାଏ । ପରିସ୍ରା କଲଚର   ବିଯୁକ୍ତାତ୍ମକ ଥାଏ । ମୂତ୍ରାଶୟ ଭିତରେ ଘାଆ   ବା ପ୍ରଦାହ ଥିଲେ ସିସ୍ଟୋସ୍କୋପି   ସାହାଯ୍ୟରେ ଜଣାପଡ଼େ । ସମାନ ଧରଣର ଲକ୍ଷଣ ପ୍ରକାଶ କରୁଥିବା ଅନ୍ୟାନ୍ୟ ରୋଗମାନଙ୍କ ନାମ: ମୂତ୍ରନଳୀଶୈଳୀ ସଂକ୍ରମଣ  ( ବା ), ଓଭରଆକ୍ଟିଭ ବ୍ଲାଡର ସିଣ୍ଡ୍ରୋମ  , ଯୌନ ସଞ୍ଚାରିତ ସଂକ୍ରମଣ  , ଏଣ୍ଡୋମେଟ୍ରିଓସିସ  , ମୂତ୍ରାଶୟ କର୍କଟ   ରୋଗ ଓ ପ୍ରୋସ୍ଟାଟାଇଟିସ    । ଇଣ୍ଟରସ୍ଟିସିଆଲ ସିସ୍ଟାଇଟିସ ରୋଗ ଆରୋଗ୍ୟ ହୁଏନି । ଏହାର ଲକ୍ଷଣମାନଙ୍କରେ ଉନ୍ନତି ଆଣିବା ନିମନ୍ତେ ଜୀବନ‌ଚର୍ଯ୍ୟା ପରିବର୍ତ୍ତନ, ଔଷଧ ଓ ବିଭିନ୍ନ ଉପାୟମାନଙ୍କର ସାହାଯ୍ୟ ନେଇ ଚିକିତ୍ସା କରାଯାଏ । ଜୀବନ‌ଚର୍ଯ୍ୟା ପରିବର୍ତ୍ତନରେ ଯଥା ସମ୍ଭବ ମାନସିକ ଚାପମୁକ୍ତ   ହେବାକୁ ଓ ଧୂମ୍ରପାନରୁ ବିରତ ହେବାକୁ ଚେଷ୍ଟା କରାଯାଏ । ଔଷଧ ମଧ୍ୟରେ ଆଇବୁପ୍ରୋଫେନ୍, ପେଣ୍ଟୋସାନ ପଲିସଲଫେଟ   ବା ଆମିଟ୍ରିପ୍ଟିଲିନ   ଦିଆଯାଏ । ଅନ୍ୟାନ୍ୟ ଉପାୟ ମଧ୍ୟରେ ମୂତ୍ରାଶୟ ସ୍ଫୀତ, ନର୍ଭ ସ୍ଟିମୁଲେସନ   ବା ଅପରେଶନ କରାଯାଏ । ପେଲଭିକ ଫ୍ଲୋର ବ୍ୟାୟାମ   ଓ ଦୀର୍ଘକାଳୀନ ଆଣ୍ଟିବାୟୋଟିକ   ଦେବାକୁ ସୁପାରିସ କରାଯାଏନାହିଁ । ଯୁକ୍ତରାଷ୍ଟ୍ର ଆମେରିକା ଓ ୟୁରୋପର ଜନସଂଖ୍ୟାର ପ୍ରାୟ ୦.୫% ଲୋକ ଏହି ରୋଗର ଶିକାର ହୁଅନ୍ତି । ପୁରୁଷଙ୍କ ଅପେକ୍ଷା ୫ ଗୁଣ ସଂଖ୍ୟକ ମହିଳା ଆକ୍ରାନ୍ତ ହୁଅନ୍ତି । ମଧ୍ୟ ବୟସରେ ଏହି ରୋଗ ହୁଏ । ଇଣ୍ଟରସ୍ଟିସିଆଲ ସିସ୍ଟାଇଟିସ ନାମଟି ପ୍ରଥମେ ସନ ୧୮୮୭ରୁ ବ୍ୟବ‌ହୃତ ହେଲା ।
ପ୍ଲେଗ  (ଇଂରାଜୀ ଭାଷାରେ ) ଏକ ସଂକ୍ରାମକ   ରୋଗ ଯାହା ୟେରସିନିଆ ପେସ୍ଟିସ   ନାମକ ଏକ ଜୀବାଣୁଦ୍ୱାରା   ହୁଏ  । ଏହି ରୋଗରେ ଜ୍ୱର, ମୁଣ୍ଡ ବିନ୍ଧା ହୁଏ ଓ ଦୁର୍ବଳ ଲାଗେ । ଜୀବାଣୁ ସଂସ୍ପର୍ଶରେ ଆସିବାର ସଂସ୍ପର୍ଶର ୧-୭ ଦିନ ପରେ ରୋଗ ଆରମ୍ଭ ହୁଏ । ବୁବୋନିକ ପ୍ଲେଗରେ   ଲସିକା ଗ୍ରନ୍ଥି ଫୁଲିଯାଏ, ସେପ୍ଟିସେମିକ ପ୍ଲେଗରେ   ତନ୍ତୁମାନଙ୍କ ମୃତ୍ୟୁ ହୋଇ କଳା ପଡ଼ିଯାଏ ଓ ନିମୋନିକ ପ୍ଲେଗରେ   ଛାତି ଯନ୍ତ୍ରଣା, କାଶ ହେବା ସ‌ହିତ ରୋଗୀକୁ ଅଣନିଶ୍ୱାସୀ ଲାଗେ । ଫ୍ଲି   କାମୁଡ଼ା ଯୋଗୁ ଓ ସଂକ୍ରମିତ ପଦାର୍ଥକୁ ବ୍ୟବ‌ହାର କରିବାଦ୍ୱାରା ବୁବୋନିକ ଓ ସେପ୍ଟିସେମିକ ପ୍ଲେଗ ବ୍ୟାପିଥାଏ । ନିମୋନିକ ପ୍ଲେଗ ସାଧାରଣତଃ ବାୟୁ ମାଧ୍ୟମରେ   ସଂକ୍ରାମକ କଣିକାଦ୍ୱାରା ବ୍ୟାପିଥାଏ । ଲସିକା ଗ୍ରନ୍ଥି, ରକ୍ତ ଓ ଖଙ୍କାର   ପରୀକ୍ଷା କରିବାପରେ ସେଥିରେ ଜୀବାଣୁ ଦେଖିଲେ ରୋଗ ନିର୍ଣ୍ଣୟ କରାଯାଏ । ରୋଗ ସଙ୍କଟ ଅଧିକ ଥିଲେ ଟିକା   ଦିଆଯାଏ । ବୁବୋନିକ ପ୍ଲେଗ ସଂସ୍ପର୍ଶରେ ଆସିଥିଲେ ପ୍ରତିଷେଧକ ଭାବରେ ଔଷଧ ଦେବା ଆବଶ୍ୟକ । ରୋଗ ଆରମ୍ଭ ହୋଇଗଲେ ଆଣ୍ଟିବାୟୋଟିକ   ଓ ସାହାଯ୍ୟକାରୀ ଯତ୍ନ   ସାହାଯ୍ୟରେ ଚିକିତ୍ସା କରାଯାଏ । ସାଧାରଣତଃ ଜେଣ୍ଟାମାଇସିନ ଓ ଫ୍ଲୋରୋକୁଇନୋଲିନ   ଆଣ୍ଟିବାୟୋଟିକ ଦିଆଯାଏ । ଉପ‌ଯୁକ୍ତ ଚିକିତ୍ସା ମିଳିଲେ ମଧ୍ୟ ପ୍ରାୟ ୧୦% ରୋଗୀଙ୍କର ମୃତ୍ୟୁ ହୁଏ ଓ ଅଣଚିକିତ୍ସିତ ହେଲେ ୭୦% ରୋଗୀଙ୍କର ମୃତ୍ୟୁ ହୁଏ । ରିପୋର୍ଟ ଅନୁସାରେ ପ୍ରତି ବର୍ଷ ପୃଥିବୀରେ ପ୍ରାୟ ୬୦୦ ଲୋକଙ୍କର ଏହି ରୋଗ ଯୋଗୁ ମୃତ୍ୟୁ ହୁଏ । ସନ ୨୦୧୭ରେ ଅଧିକାଂଶ ରୋଗୀ ଡେମୋକ୍ରାଟିକ ରିପବ୍ଲିକ ଅଫ ଦି କଙ୍ଗୋ  , ମାଡାଗାସ୍କର   ଓ ପେରୁ   ଭଳି ଦେଶମାନଙ୍କରେ ଦେଖାଯାଇଥିଲେ । ଯୁକ୍ତରାଷ୍ଟ୍ର ଆମେରିକାର ମଫସଲ ଅଞ୍ଚଳରେ ଏହି ରୋଗ ଦେଖାଯାଏ । ଏହି ରୋଗ ଐତିହାସିକ ମହାମାରୀ   ରୂପ ଧାରଣ କରିପାରେ ଯେପରିକି ୧୪ଶ ଶତାବ୍ଦୀର କଳ ମୃତ୍ୟୁ ବା ବ୍ଲାକ ଡେଥ   ଯେଉଁଥିରେ ୫୦ନିୟୁତରୁ ଅଧିକ ଲୋକଙ୍କର ମୃତ୍ୟୁ ହୋଇଥିଲା ।
ରିୟା ସେନ  (ଜନ୍ମ: ରିୟା ଦେବ ବର୍ମା; ୨୪ ଜାନୁଆରୀ ୧୯୮୦) ଜଣେ ଭାରତୀୟ ଚଳଚ୍ଚିତ୍ର ଅଭିନେତ୍ରୀ ଏବଂ ମଡେଲ  । ରିୟାଙ୍କର ପରିବାର ଚଳଚ୍ଚିତ୍ର ଦୁନିଆ ସ‌ହ ଜଡ଼ିତ । ତାଙ୍କର ଆଇ ସୁଚିତ୍ରା ସେନ, ମାଆ ମୁନ୍‌ମୁନ୍ ସେନ ଓ ଭଉଣୀ ରାଇମା ସେନ ସମସ୍ତେ ଅଭିନେତ୍ରୀ । ରିୟା ୧୯୯୧ ମସିହାରେ ଜଣେ ଶିଶୁ କଳାକାର ଭାବରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ହିନ୍ଦୀ କଥାଚିତ୍ର ବିଷକନ୍ୟା ଜରିଆରେ ସେ ତାଙ୍କର ପ୍ରଥମ ଅଭିନୟ ଆରମ୍ଭ କରିଥିଲେ । ରିୟା ଏହାପରେ ରିୟା ନାୟିକା ଭାବରେ ତାମିଲ କଥାଚିତ୍ର ଜଗତରୁ ଆମ୍ଭର କରିଥିଲେ । ୧୯୯୯ ମସିହାରେ ସେ ତାମିଲ କଥାଚିତ୍ର ତାଜ ମ‌ହଲରେ ପ୍ରଥମଥର ପାଇଁ ନାୟିକା ଭୂମିକାରେ ଅଭିନୟ କରିଥିଲେ । ୨୦୦୧ ମସିହାରେ ରିୟାଙ୍କୁ ହିନ୍ଦୀ କଥାଚିତ୍ର ଷ୍ଟାଇଲରେ ନାୟିକା ଭୂମିକାରେ କାମ ମିଳିଥିଲା । ସ୍ୱଳ୍ପ ବ୍ୟୟରେ ନିର୍ମିତ ଏହି ଚଳଚ୍ଚିତ୍ରଟି ସଫଳ ହୋଇଥିଲା । ଏହାପରେ ରିୟାଙ୍କୁ କିଛି ସଫଳ ଚଳଚ୍ଚିତ୍ର ଝଙ୍କାର ବିଟ୍‌ସ୍, ହିଙ୍ଗ୍‌ଲିସ୍, ସାଦି ନଂ ୱାନ୍ ଓ ଭୂତ କାହାଣୀ ଉପରେ ଆଧାରିତ ମାଲାୟଲମ ଚଳଚ୍ଚିତ୍ର ଅନନ୍ତଭଦ୍ରମ୍‌ ଆଦିରେ କାମ ମିଳିଥିଲା । ରିୟା କଲିକତାର ରାଣୀ ବିର୍ଲା ଗାର୍ଲସ୍ କଲେଜରୁ ପାଠପଢ଼ା ଶେଷ କରି ନ୍ୟାସନାଲ ଇନିଷ୍ଟିଚିଉଟ୍ ଅଫ୍ ଫ୍ୟାସନ ଟକ୍ନୋଲୋଜିରେ ପଢ଼ିଥିଲେ । ଏହାପରେ ସେ ଗ‌ହଣାନିର୍ମାଣକୁ ନିଜର ଏକ ପସନ୍ଦର କାର୍ଯ୍ୟ ଭାବରେ ଗ୍ରହଣ କରିଥିଲେ । ଏପରିକି ରିୟା ତାଙ୍କର ଅଧିକାଂଶ ପୋଷାକ ଏବଂ ଗ‌ହଣା ନିଜେ ତିଆରି କରିଥାନ୍ତି । ବିଜୟଶ୍ରୀ ଚୌଧୁରୀଙ୍କ ତ‌ତ୍ୱାବଧାନରେ ରିୟା କଥକ ନୃତ୍ୟ ଶିକ୍ଷା କରିଥିଲେ । ରିୟା ୧୯୯୮ ମସିହାରେ ମାତ୍ର ୧୬ ବର୍ଷ ବୟସରେ ଫାଲଗୁନି ପାଠକଙ୍କର ଆଲବମ ଭିଡ଼ିଓ ୟାଦ୍ ପିୟା କି ଆନେ ଲଗିରେ କାର୍ଯ୍ୟ କରିଥିଲେ । ଏହି ଗୀତ ପରେ ସେ ଅଧିକ ଲୋକପ୍ରିୟତା ଅର୍ଜନ କରିବା ସ‌ହ ସେବେଠାରୁ ଆଲବମ ଗୀତ, ଦୂରଦର୍ଶନ ବିଜ୍ଞାପନ, ଫ୍ୟାସନ ସୋ ଏବଂ ପତ୍ରପତ୍ରିକାର ମୁଖପୃଷ୍ଠାରେ ନଜର ଆସୁଛନ୍ତି । ରିୟା ତେଲୁଗୁ, ତାମିଲ, ହିନ୍ଦୀ, ବଙ୍ଗାଳୀ ଆଦି ଚଳଚ୍ଚିତ୍ରରେ ଅଭିନୟ କରିବାସ‌ହ କିଛି ଚଳଚ୍ଚିତ୍ରର ଆଇଟମ ଗୀତରେ ମଧ୍ୟ ନୃତ୍ୟ କରିଛନ୍ତି । ସେ ଓଡ଼ିଆ କଥାଚିତ୍ର ମାଇଁ ଲଭ୍ ଷ୍ଟୋରିରେ ମଧ୍ୟ ଏକ ଆଇଟମ ଗୀତରେ ନୃତ୍ୟ କରିଥିଲେ । ଏଚଆଇଭି/ଏଡସ ବିରୁଦ୍ଧରେ ଜନ‌ଜାଗରଣ ସୃଷ୍ଟି କରିବା ପାଇଁ ରିୟା ଅନେକ ଭିଡ଼ିଓରେ କାର୍ଯ୍ୟ କରିଥିଲେ । ସର୍ବସାଧାରଣଙ୍କ ପାଖରେ ଏହି ରୋଗ ବିଷୟରେ ପ‌ହଞ୍ଚାଇବା ପାଇଁ ରିୟା ଏହିସବୁଥିରେ କାର୍ଯ୍ୟ କରିବା ଆରମ୍ଭ କରିଥିଲେ । ଚକ୍ଷୁରୋଗରେ ପଡ଼ୀତ ବ୍ୟକ୍ତିବିଶେଷଙ୍କର ଚିକିତ୍ସା ପାଇଁ ରିୟା ଟଙ୍କା ଯୋଗାଡ଼ କରୁଥିବା ସେବାସଂସ୍ଥା ସ‌ହ ମିଶି କାର୍ଯ୍ୟ କରୁଥିଲେ । ରିୟାଙ୍କୁ ଚଳଚ୍ଚିତ୍ର ଜଗତରେ ସେତେଟା ଆଖିଦୃଶିଆ ସଫଳତା ମିଳନଥିଲେ ମଧ୍ୟ ସେ ତାଙ୍କର ପୋଷାକ ପରିଧାନ ପାଇଁ ଅଧିକାଂଶ ସମୟରେ ଚର୍ଚ୍ଚାରେ ରହିଥାନ୍ତି । ୨୦୦୭ରେ ଏକ ପତ୍ରିକାରେ ସର୍ଭେ ଅନୁସାରେ ରିୟା ଭାରତର ୫୦ଜଣ ସୁନ୍ଦର ମ‌ହିଳାଙ୍କ ମଧ୍ୟରେ ୯ମ ସ୍ଥାନରେ ଥିଲେ । ୨୦୦୮ର ମିଷ୍ଟର ଇଣ୍ଡିଆ ପ୍ରତିଯୋଗୀତାରେ ରିୟା ଜୁରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ଅଗଷ୍ଟ ୨୦୧୭ରେ ରିୟା ତାଙ୍କର ପ୍ରେମୀ ଶିବମ ତିୱାରୀଙ୍କୁ ବଙ୍ଗୀୟ ପରମ୍ପରା ଅନୁସାରେ ଗୁପ୍ତରେ ବିବାହ କରିଥିଲେ ।
ସଂକ୍ରାମକ ଟେନୋସାଇନୋଭାଇଟିସ  (ଇଂରାଜୀ ଭାଷାରେ ) ହେଉଛି ଏକ ରୋଗ ଯେଉଁଥିରେ ଟେଣ୍ଡନ ଖୋଳ ମଧ୍ୟରେ ଜୀବାଣୁ ସଂକ୍ରମଣ ହୋଇ ପ୍ରଦାହ ହୋଇଥାଏ  । ସାଧାରଣ ଲକ୍ଷଣ ମଧ୍ୟରେ ଏକ ଆଙ୍ଗୁଠିର ଫ୍ଲେକ୍ସର ଟେଣ୍ଡନ ପ୍ରଭାବିତ ହୁଏ, ସେହି ଅଞ୍ଚଳରରେ ଦରଜ ଲାଗେ, ଆଙ୍ଗୁଠି ସାମାନ୍ୟ ବଙ୍କା ରହେ, ସିଧା କରିବା ସହିତ ଯନ୍ତ୍ରଣା ହୁଏ ଏବଂ ସମଗ୍ର ଆଙ୍ଗୁଠି ଫୁଲା ହୋଇପାରେ । ପ୍ରାୟ ୨୦% କ୍ଷେତ୍ରରେ ଜ୍ୱର ହୁଏ । ଅନ୍ୟାନ୍ୟ ଅପେକ୍ଷାକୃତ କମ୍ ପ୍ରଭାବିତ ଅଞ୍ଚଳ ମଧ୍ୟରେ କଚଟି ଏବଂ ପାଦ ଅନ୍ତର୍ଭୁକ୍ତ ହୋଇପାରେ । ଆଘାତ ପରେ ସଂକ୍ରମଣ ହୋଇପାରେ ଯେପରିକି କଟିଗଲେ କିମ୍ବା କିଛି କାମୁଡ଼ିଲେ କିମ୍ବା ଶରୀରର ଅନ୍ୟ ।ସ୍ଥାନରୁ ବିସ୍ତାର ଯୋଗୁ ହୋଇପାରେ । ବିପଦ କାରକ ମଧ୍ୟରେ ମଧୁମେହ ଏବଂ ଶିରାଭ୍ୟନ୍ତର ଔଷଧ ବ୍ୟବହାର ଉଲ୍ଲେଖନୀୟ । ଷ୍ଟାଫାଇଲୋକୋକସ ଅରିଅସ, ସୁଡୋମୋନାସ ଏରୁଜିନୋସା ସିଉଡୋମାନାସ୍ ଏରୁଗିନୋସା, ପାସ୍ଚୁରିଲା ମଲ୍ଟୋସାଇଡ ଏବଂ ଗୋନୋକୋକସ ଅନ୍ୟାନ୍ୟ ସମ୍ଭାବ୍ୟ କାରଣ । ରୋଗ ନିର୍ଣ୍ଣୟ ସାଧାରଣତ ପରୀକ୍ଷା ଉପରେ ଆଧାରିତ ହୁଏ । ମେଡିକାଲ୍ ଇମେଜିଙ୍ଗ୍ ରୋଗ ନିର୍ଣ୍ଣୟକୁ ସମର୍ଥନ କରିପାରେ ଏବଂ ଅନ୍ୟାନ୍ୟ ଜଟିଳତାକୁ ଏଡ଼ାଇ ଦେଇପାରେ । ହାତରେ ଥିବା ଫ୍ଲେକ୍ସର ଟେଣ୍ଡନର ସଂକ୍ରମଣ ଶୀଘ୍ର ଚିକିତ୍ସା ଆବଶ୍ୟକ କରେ । ରୋଗ ସାମାନ୍ୟ ଥିଲେ ଶିରାଭ୍ୟନ୍ତର ଆଣ୍ଟିବାୟୋଟିକ୍ ଏବଂ ସ୍ପ୍ଲିଣ୍ଟିଙ୍ଗ ସହିତ ପରିଚାଳନ କରାଯାଇପାରେ । ରୋଗ ଅଧିକ ଗୁରୁତର ଥିଲେ ଅସ୍ତ୍ରୋପଚାର ଆବଶ୍ୟକ ହୁଏ । ବେଳେବେଳେ ଅଙ୍ଗଛେଦନ ଆବଶ୍ୟକ ହୁଏ । ପ୍ରାୟ ୧୦%ରୁ ୨୫% ଲୋକଙ୍କର କିଛି ସ୍ଥାୟୀ କ୍ଷତି ହୋଇଥାଏ । ଅନ୍ୟାନ୍ୟ ଜଟିଳତା ମଧ୍ୟରେ ଟେଣ୍ଡନ ଛିଣ୍ଡିବା ଏବଂ ଟ୍ରିଗର ଆଙ୍ଗୁଠି ହୋଇପାରେ । ସଂକ୍ରାମକ ଟେନୋସାଇନୋଭାଇଟିସ ଏକ ବିରଳ ରୋଗ, ପ୍ରାୟ ୨.୫%ରୁ ୯.୫% ହାତ ସଂକ୍ରମଣରେ ଦେଖାଯାଏ । ଏହି ରୋଗର ଉପସ୍ଥାପନା ପ୍ରଥମେ ୧୯୧୨ ମସିହାରେ ଆଲେନ୍ କାନାଭେଲଙ୍କ ଦ୍ୱାରା ବର୍ଣ୍ଣନା କରାଯାଇଥିଲା । ପରିଚାଳନାର ଏକ ପ୍ରମୁଖ ଅଂଶ ଭାବରେ ସେ ଅସ୍ତ୍ରୋପଚାର ଓ ନିଷ୍କାସନ‌କୁ ଗୁରୁତ୍ୱ ଦେଇଥିଲେ ।
ସୁପର୍ ବୟ୍, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜୟ କୁମାର ରାଉତ । ଦୀପକ ଜେନା ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ. ଅନିଶ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ବିଜୟଲକ୍ଷ୍ମୀ ପରିଡ଼ା ଏହି କଥାଚିତ୍ରଟିର ମଧ୍ୟ କାହାଣୀ ରଚନା କରିଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ତମନ୍ନା ବ୍ୟାସ । ସୁଭାଶିଷ ଶର୍ମା, ପିଣ୍ଟୁ ନନ୍ଦ, ପ୍ରିୟଙ୍କା, ନମିତା ଦାସ ଆଦି କଳାକାରମାନ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଜ୍ୟୋତି ରଞ୍ଜନ ନାୟକ ତମନ୍ନା ବ୍ୟାସ ସୁଭାଶିଷ ଶର୍ମା ପିଣ୍ଟୁ ନନ୍ଦ ପ୍ରିୟଙ୍କା ନମିତା ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଅରୁଣ ମନ୍ତ୍ରୀ, ଦୀପକ ଜେନା ଭଳି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ସ୍ୱୟମ ପାଢ଼ୀ, ଅସୀମା ପଣ୍ଡା, ସତ୍ୟଜିତ ପ୍ରଧାନ, ଅର୍ପିତା, ବୈଦ୍ୟନାଥ ଦାଶ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗଞ୍ଜାମ କିଆ ଫୁଲ ବା କେୱଡା ଫୁଲ କିଆ ତେଲ ବାହାର କରିବା ପାଇଁ ବ୍ୟବହୃତ ହେଉଥିବା ସୁଗନ୍ଧିତ ସ୍କୃପାଇନ୍   ବୃକ୍ଷର ଏକ ପୁରୁଷ ଫୁଲ । ଦକ୍ଷିଣ ଏବଂ ଦକ୍ଷିଣ-ପୂର୍ବ ଏସିଆରେ ବଢୁଥିବା ଏହି ବୃକ୍ଷଟିର ଓଡ଼ିଶାର ଗଞ୍ଜାମ ଜିଲ୍ଲାର ଲବଣାକ୍ତ ସାମୁଦ୍ରିକ ପରିବେଶ ପ୍ରାକୃତିକ ପର୍ଯାବରଣୀୟ କ୍ଷେତ୍ର   ଅଟେ । ଭାରତରେ ଉତ୍ପାଦନ ହେଉଥିବା କିଆ ଫୁଲର ନବେ ପ୍ରତିଶତ ଗଞ୍ଜାମ ଜିଲ୍ଲାରେ ଉତ୍ପାଦିତ ହୋଇଥାଏ । ୨୦୧୨ ମାର୍ଚ୍ଚ ୧୯ ତାରିଖରେ ଭାରତ ସରକାରଙ୍କଦ୍ୱାରା ଗଞ୍ଜାମର କିଆ ଫୁଲକୁ ଭୌଗୋଳିକ ଉପଦର୍ଶକ   ମାନ୍ୟତା ମିଳିଥିଲା । ପ୍ରକାରଭେଦ କିଆ ଏକ ଦ୍ୱିଲିଙ୍ଗୀୟ ବୃକ୍ଷ ହୋଇଥିବାରୁ ଏଥିରେ ଭିନ୍ନ ବୃକ୍ଷରେ ଭିନ୍ନ ଲିଙ୍ଗର ଫୁଲ ଫୁଟିଥାଏ । ସଂସ୍କୃତରେ ଏହି ଫୁଲକୁ କେତକୀ କୁହାଯାଇଥାଏ । ପୁରୁଷ ବୃକ୍ଷକୁ କେତକୀ ବିଫଳ ବା ଧୂଳିପୁଷ୍ପିକା କୁହାଯାଉଥିବା ବେଳେ ସ୍ତ୍ରୀଲିଙ୍ଗୀୟ ପୁଷ୍ପକୁ ସ୍ୱର୍ଣ୍ଣ କେତକୀ କୁହାଯାଇଥାଏ । ପୁଲିଙ୍ଗୀୟ ଗଛକୁ କେବଳ ଫୁଲ ଏବଂ ଅତର ପାଇଁ ଉତ୍ପାଦନ କରାଯାଉଥିବା ବେଳେ ସ୍ତ୍ରୀଲିଙ୍ଗୀୟ ଗଛରୁ କିଆ ଫଳ ଫଳିଥାଏ । କିଆ ଫୁଲ ଅର୍କ କିଆ ରୁହ  (ତେଲ) ପୁରୁଷ ଫୁଲରୁ ଶହେ ପ୍ରତିଶତ ଶୁଦ୍ଧ ତେଲ ବାହାର କରାଯାଇଥାଏ  । ଆୟୁର୍ବେଦରେ ଏହାକୁ ଉତ୍ତେଜକ ଦ୍ରବ୍ୟ ଭାବେ ଏବଂ ଆର୍ଥ୍ରାଇଟିସର ଚିକିତ୍ସା ପାଇଁ ବ୍ୟବହୃତ ହୋଇଥାଏ । କିଆ ଅତର କିଆ ଫୁଲକୁ ଚନ୍ଦନ ତେଲରେ ମିଶାଯାଇ ଏକପ୍ରକାର ଅତର ପ୍ରସ୍ତୁତ କରାଯାଏ ଯାହା ଭାରତରେ ବହୁତ ଲୋକପ୍ରିୟ ଅଟେ । କିଆ ଅତରରେ ପ୍ରାୟ ୩-୫ ପ୍ରତିଶତ କିଆ ରସ ଏବଂ ବାକି ଚନ୍ଦନ ତେଲ ଅଟେ । କେୱଡା ଜଲ  (ହାଇଡ୍ରୋସୋଲ) ସୁବାସିତ ହାଇଡ୍ରୋସୋଲରେ ୦.୦୨ ପ୍ରତିଶତ କିଆଫୁଲ ତେଲ ଯାହାକୁ ରସଗୋଲା, ରସ ମଲେଇ, ଗୁଲାବଜାମୁ ପରି ମିଠାଜାତୀୟ ଖାଦ୍ୟ, ସିରପ, ଥଣ୍ଡାପାନୀୟ ଏବଂ ବିରିୟାନୀରେ ବ୍ୟବହାର କରାଯାଏ  । ଏହାବ୍ୟତୀତ ପ୍ରସାଧନ ସାମଗ୍ରୀ, ଅଗରବତୀ, ତମାଖୁ ଆଦିରେ ମଧ୍ୟ ବ୍ୟବହାର କରାଯାଏ । ଗଞ୍ଜାମ କିଆ ଶିଳ୍ପ କିଆଫୁଲ ଏବଂ ସେଥିରୁ ପ୍ରସ୍ତୁତ ତେଲ ଏହି ଜିଲ୍ଲା ପାଇଁ ବିଶେଷ ଅଟେ । ଗଞ୍ଜାମର ପ୍ରାୟ ଚାରୋଟି ସାମୁଦ୍ରିକ ଅଞ୍ଚଳ ଛତ୍ରପୁର, ରଙ୍ଗେଇଲୁଣ୍ଡା, ଚିକିଟି, ଗୋପାଳପୁରରେ ଏହି ଫୁଲ ଚାଷ କରାଯାଏ । ଅତର ଶିଳ୍ପ ଛଡା ଗୁଟକା ତିଆରିରେ ମଧ୍ୟ ବ୍ୟବହାର କରାଯାଇଥାଏ । କିଆଫୁଲରୁ ରସ ବାହାର କରିବାପାଇଁ ଜିଲ୍ଲାରେ ପ୍ରାୟ ୧୩୬ଟି ଭାଟି ରହିଛି ।
ଆକ୍ରୋକାନ୍ଥୋସରସ   : ; - - - - - ;  " - "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ତ୍ରିଲୋଚନ ମାନସିଂହ ହରିଚନ୍ଦନ  (୧୪ ସେପ୍ଟେମ୍ବର ୧୯୩୨ - ୧୭ ଜୁଲାଇ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ଜନତା ଦଳ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ତ୍ରିଲୋଚନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୭୧, ୧୯୭୪, ୧୯୭୭ ଓ ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତ୍ରିଲୋଚନ ମାନସିଂହ ହରିଚନ୍ଦନ ୧୯୩୨ ମସିହାର ସେପ୍ଟେମ୍ବର ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ନାରାୟଣ ମାନସିଂହ ଏବଂ ପତ୍ନୀଙ୍କ ନାମ ମଞ୍ଜୁଳା ମଞ୍ଜରୀ ଦେବୀ । ତ୍ରିଲୋଚନ ଓକିଲାତି ପଢ଼ିଥିଲେ । ରାଜନୈତିକ ଜୀବନ ତ୍ରିଲୋଚନ ମାନସିଂହ ହରିଚନ୍ଦନ ଓଡ଼ିଶା ରାଜନୀତିରେ ଜନତା ଦଳ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ତ୍ରିଲୋଚନ ମାନସିଂହ ୨୦୦୭ ମସିହାର ଜୁଲାଇ ମାସ ୧୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଅଳେଇଚ ଏକ ଭାରତୀୟ ମସଲା । ଅଳେଇଚର ଜନ୍ମ ସ୍ଥାନ ଭାରତ ଓ ଶ୍ରୀଲଙ୍କା । କିନ୍ତୁ ଅନ୍ୟ ଦେଶ ଯଥା ଗୁଏଟମାଲା, ମେକ୍ସିକୋ, ଇଣ୍ଡୋନେସିଆ ଓ ଦକ୍ଷିଣ ଏସିଆର କେତେକ ଅଞ୍ଚଳରେ ମଧ୍ୟ ଚାଷ କରାଯାଏ ଭାରତର ଦକ୍ଷିଣ ଭାଗରେ ସର୍ବାଧିକ ଦେଖିବାକୁ ମିଳେ । ମଈଶୂର, କୁର୍ଗ, ବ୍ୱେନାଡ୍, ଟ୍ରଭାଙ୍କୋର ଓ କୋଚିନ୍ର ଆର୍ଦ୍ର ବନ ଏହା ପାଇଁ ଅନୁକୁଳ ଅଟେ । ଅଳେଇଚ ପାଚିବା ଆଗରୁ ଅମଳ କରାଯାଇ ଖରାରେ ଶୁଖାଯାଏ । ଆଧୁନିକ ପଦ୍ଧତିରେ ଡ୍ରାଇଂ ମେସିନ ବ୍ୟବହାର କରା ଯାଉଛି । ଅଳେଇଚର ଚୋପା ଯେତେ ସବୁଜ ହେବ ସେତେ ଭଲ ବୋଲି ଜଣାଯାଏ । ଥରେ ଅଳେଇଚର ଚୋପା ବାହାରି ଗଲେ,ଏହାର ସୁଗନ୍ଧ ନଷ୍ଟ ହୋଇଯାଏ । ତେଣୁ ସାଧାରଣତଃ ଏହାକୁ ରୋଷେଇ ପୂର୍ବରୁ ଚୋପାରୁ ଅଲଗା କରାଯାଏ । ଏହାର ମୁଲ୍ୟ ବଜାରରେ ବହୁତ ଅଧିକ । କିସମ ସାଧାରଣତଃ ଦୁଇ କିସମର ଅଳେଇଚ ଦେଖିବାକୁ ମିଳିଥାଏ- ସବୁଜ  (ଛୋଟ) ଓ କଳା  ବଡ଼  । ଓଡ଼ିଆରେ ଏହି ସବୁଜ  (ଛୋଟ) ଅଳେଇଚକୁ ଗୁଜୁରାତି ବୋଲି କୁହାଯାଏ  । ଅଳେଇଚର ବ୍ୟବହାର ଭାରତୀୟ, ଉତ୍ତର ଆଫ୍ରିକା ଓ ଆରବୀୟ ଖାଦ୍ୟରେ ଅଳେଇଚର ବହୁଳ ଭାବରେ ଉପଯୋଗ କରାଯାଏ । ଭାରତରେ ଏହା ଗରମ ମସଲାର ସମୂହରେ ତରକାରୀରେ ବ୍ୟବହୃତ ହୁଏ ଓ ମଧୂର ବ୍ୟଞ୍ଜନମାନଙ୍କରେ ସ୍ୱାଦ ଓ ସୁଗନ୍ଧ ବଢେଇବା ପାଇଁ ସ୍ୱତନ୍ତ୍ର ଭାବରେ ବ୍ୟବହାର କରାଯାଏ । ଆରବ ଦେଶ ମାନଙ୍କରେ କଫିରେ ଅଳେଇଚ ଓ ଖିର ସର ଦେଇ ଅତିଥି ଚର୍ଚ୍ଚା କରିବା ଏକ ପରମ୍ପରା ଅଟେ । ସେହିପରି ଭାରତୀୟ ପରମ୍ପରାରେ ପାନ ମଧ୍ୟରେ ଅଳେଇଚ ଦେଇ ଖିଆଯାଏ । ପୂରାକାଳରୁ ଏହିପରି ଭାରତରେ ଅଳେଇଚକୁ ମୁଖବାସ ଭାବରେ ବ୍ୟବହାର କରାଯାଇ ଆସୁଛି । ଔଷଧୀୟ ବ୍ୟବହାର ନିମ୍ନ ତାଲିକାରେ ଦିଆଯାଇଥିବା ରୋଗଗୁଡ଼ିକ ପାଇଁ ଅଳେଇଚ ଅନେକ ଉପଯୋଗୀ ସାବ୍ୟସ୍ତ ହୋଇଥାଏ ହଜମ ସମ୍ବନ୍ଧିୟ ରୋଗ ବଦ୍ ହଜମି ଯୋଗୁଁ ମୁଣ୍ଡ ବିନ୍ଧୁ ଥିଲେ ଅଳେଇଚ ପଡ଼ିଥିବା ଚା ପିଇଲେ ଆରାମ୍ ମିଳେ । ମୁଖ ରୋଗ ଅଳେଇଚର ବାସ୍ନା ମୁଖର ଦୁର୍ଗନ୍ଧ ଦୁର କରିବାରେ ସାହାଯ୍ୟ କରେ । କିଛି ଅଳେଇଚ ମଞ୍ଜିକୁ ଅଲ୍ପ ସମୟ ପାଇଁ ପାଟିରେ ଚୋବାଇ ରଖିଲେ, ମୁଖ ଗନ୍ଧ ଦୁର ହୋଇଥାଏ । କିଛି ଅଳେଇଚ ଓ ଡାଳଚିନିର ଅର୍କକୁ ମିଶାଇ କୁଳୀ କଲେ ମୁଖ ରୋଗ ଯଥା ଫରେଞ୍ଜାଇଟିସ୍, ଥଣ୍ଡା ଜନିତ ରୋଗ ଯେପରିକି ଗଳା କୁଣ୍ଡାଇବା, ଘଣ୍ଟିକାର ଦରଜ, ଗଳା ବସିଯିବା ଇତ୍ୟାଦି ଉପସମ କରେ । ଅବସାଦ ଅଳେଇଚକୁ ପାଣି ଓ ଚାରେ ଫୁଟାଇ ପିଇଲେ,ଏହା ଅବସାଦକୁ କମ କରେ । ବାରମ୍ବାର ହାକୁଟି ଆସୁଥିଲେ ଦୁଇଟି ଅଳେଇଚକୁ ଚୋପା ସହିତ ପାଣିରେ ଫୁଟାଇ ,ସେହି ପାଣିକୁ ପିଇଲେ ହାକୁଟି ଭଲ ହୋଇଯାଏ ।
'ପଞ୍ଚମୀ'  ଚନ୍ଦ୍ରପକ୍ଷର ପଞ୍ଚମ ଦିବସ - ଚନ୍ଦ୍ରର ପଞ୍ଚମ କଳାର ହ୍ରାସ ବା ବୃଦ୍ଧିଜନିତ ତିଥି । ଚତୁର୍ଥୀର ପରବର୍ତ୍ତୀ ଓ ଷଷ୍ଠୀର ପୂର୍ବବର୍ତ୍ତୀ ତିଥି । କୃଷ୍ଣ ପକ୍ଷର ପଞ୍ଚମୀକୁ କୃଷ୍ଣା ପଞ୍ଚମୀ ଓ ଶୁକ୍ଳ ପକ୍ଷର ପଞ୍ଚମୀକୁ ଶୁକ୍ଳା ପଞ୍ଚମୀ କୁହାଯାଇଥାଏ । ପର୍ବପର୍ବାଣି ଜ୍ୟୈଷ୍ଠ ଶୁକ୍ଳ ପଞ୍ଚମୀ: ଶିବଙ୍କ ବିବାହ । ଆଷାଢ଼ ଶୁକ୍ଳ ପଞ୍ଚମୀ: ହେରାପଞ୍ଚମୀ ଶ୍ରାବଣ କୃଷ୍ଣ ପଞ୍ଚମୀ: ନାଗ ପଞ୍ଚମୀ/ ମନସା ପଞ୍ଚମୀ   ନାଗପୂଜା । ଶ୍ରାବଣ ଶୁକ୍ଳ ପଞ୍ଚମୀ: ଜାଗ୍ରଦ୍‌ଗୌରୀ ପଞ୍ଚମୀ   ଗ୍ରାମଦେବତୀ ପୂଜା । ଭାଦ୍ରବ କୃଷ୍ଣ ପଞ୍ଚମୀ: ରକ୍ଷା ପଞ୍ଚମୀ / ରେଖା ପଞ୍ଚମୀ- ଜଗନ୍ନାଥଙ୍କ ରେଖା ଲାଗି । କବାଟରେ ଚିତ୍ରିତ ଘଣ୍ଟାକର୍ଣ୍ଣ ଓ ଭୈରବପୂଜା । ଭାଦ୍ରବ ଶୁକ୍ଳ ପଞ୍ଚମୀ: ଋଷି ପଞ୍ଚମୀ/ ଗୁରୁପଞ୍ଚମୀ- ନୂଆଖାଇ, ଏହା ଗୁରୁବାର ଦିନ ପଡ଼ିଲେ ଲକ୍ଷ୍ମୀ ପୂଜା । ଆଶ୍ୱିନ କୃଷ୍ଣ ପଞ୍ଚମୀ: ଅଶ୍ୱପଞ୍ଚମୀ / ନାହାଣ ପଞ୍ଚମୀ   ଅଶ୍ୱପୂଜା ଆଶ୍ୱିନ ଶୁକ୍ଳ ପଞ୍ଚମୀ: ନତପଞ୍ଚମୀ   ଦୁର୍ଗାପୂଜାରମ୍ଭ  (ପଞ୍ଚମୀଠାରୁ ନବମୀପର୍ଯ୍ୟନ୍ତ) ମାର୍ଗଶିର ଶୁକ୍ଳ ପଞ୍ଚମୀ: ବିବାହ ପଞ୍ଚମୀ: ରାମ ଓ ସୀତାଙ୍କ ବିବାହୋତ୍ସବ ଦିନ ପୌଷ ଶୁକ୍ଳ ପଞ୍ଚମୀ: କୁରାଳ ପଞ୍ଚମୀ  (କୁମ୍ଭକାରଙ୍କର ପର୍ବ): ଏହି ଦିନ ପ୍ରତ୍ୟେକ କୁମ୍ଭକାର ସମ୍ପ୍ରଦାୟଙ୍କ ବିଲୁପ୍ତପ୍ରାୟ ସ୍ମୃତି ଶାଳଗୃହ, ଚକ, ପିଣ୍ଡ, ପିଟଣା ଆଦିକୁ ପୂଜାଅର୍ଚ୍ଚନା କରାଯାଇଥାଏ  । କୁରାଳ ପୁରାଣପାଠ କରାଯାଏ । ମାଘ ଶୁକ୍ଳପଞ୍ଚମୀ: ବସନ୍ତପଞ୍ଚମୀ / ଶ୍ରୀପଞ୍ଚମୀ   ସରସ୍ୱତୀ ପୂଜା, ଜଗନ୍ନାଥ ମହାପ୍ରଭୁଙ୍କ ପଞ୍ଚପଲ୍ଲବ ଲାଗି ।
ତୋ ' ପାଇଁ ଫେରିବି ବସୁଧା ଚିରି, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶରତ ପ୍ରିୟ ପାଟଯୋଶୀ ଓ ଶ୍ୟାମସୁନ୍ଦର ଅଗ୍ରୱାଲ । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ମଳୟ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଚନ୍ଦନ କର ଓ ନମ୍ରତା ସିଂହ ଦେଓ । ଶ୍ରୀତମ ଦାସ, ଦୁଷ୍ମନ୍ତ ପଣ୍ଡା, ସରୋଜ ଦାସ, ପ୍ରେମାଞ୍ଜନ ପରିଡ଼ା, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୯ ଅଗଷ୍ଟ ୨୦୨୧ରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଚନ୍ଦନ କର ନମ୍ରତା ସିଂହ ଦେଓ ଶ୍ରୀତମ ଦାସ ପ୍ରେମାଞ୍ଜନ ପରିଡ଼ା ବିଜୁ ବଡ଼ଜେନା ସରୋଜ ଦାସ ଦୁଷ୍ମନ୍ତ ପଣ୍ଡା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ନିର୍ମଳ ନାୟକ ଓ ଅରୁଣ ମନ୍ତ୍ରୀଙ୍କ ଭଳି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଇରା ମହାନ୍ତି, ହ୍ୟୁମାନ ସାଗର, ଚନ୍ଦନ କର, ସ୍ୱୟମ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମେଥିଲିନ ବ୍ଲୁ  (ଇଂରାଜୀ ଭାଷାରେ , ଅନ୍ୟ ନାମ ମିଥାଇଲଥାୟୋନିନିଅମ କ୍ଲୋରାଇଡ/ ) ଏକ ଔଷଧ ଓ ରଙ୍ଗର   ନାମ  । ମେଥହେମୋଗ୍ଲୋବିନେମିଆ   ରୋଗର ଚିକିତ୍ସାରେ ଏହା ବ୍ୟବ‌ହାର ହୁଏ । ବିଶେଷତଃ ମେଥହେମୋଗ୍ଲୋବିନେମିଆ ସ୍ତର ୩୦%ରୁ ଅଧିକ ଥିଲେ ବା ଏହି ରୋଗ ଅମ୍ଳଜାନ ଥେରାପି   ଦେବା ସତ୍ତ୍ୱେ ଲକ୍ଷଣ ରହୁଥିଲେ ବ୍ୟବ‌ହାର କରାଯାଏ । ଅତୀତରେ ଏହା ସ୍ୟାନାଇଡ ବିଷକ୍ରିୟା   ଓ ମୂତ୍ରନଳୀ ସଂକ୍ରମଣରେ   ବ୍ୟବ‌ହାର କରାଯାଉଥିଲା କିନ୍ତୁ ଅଧୁନା ଏହା ଦିଆଯାଉନାହିଁ । ଶିରାଭ୍ୟନ୍ତର ଇଞ୍ଜେକସନ   ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ବାନ୍ତି, ଦ୍ୱନ୍ଦ୍ୱ, ଅଣନିଶ୍ୱାସୀ ଓ ଉଚ୍ଚ ରକ୍ତଚାପ ଆଦି ଅବସ୍ଥା ଦେଖାଯାଇପାରେ । ସେରୋଟୋନିନ ସିଣ୍ଡ୍ରୋମ, ହେମୋଲାଇସିସ   ଓ ଆଲର୍ଜି ପ୍ରତିକ୍ରିୟା ଆଦି ମଧ୍ୟ ହୋଇପାରେ । ଏହି ଔଷଧ ବ୍ୟବ‌ହାର କରିବା ଅବଧିରେ ମୂତ୍ର, ମଳ ଓ ଝାଳ ଆଦି ନୀଳ ବା ଶାଗୁଆ ରଙ୍ଗ ଧାରଣ କରେ । ଗର୍ଭାବସ୍ଥାରେ ଏହା ଶିଶୁର କ୍ଷତି କରିପାରେ କିନ୍ତୁ ମେଥହେମୋଗ୍ଲୋବିନେମିଆରେ ନ ଦେଲେ ଏହା ଅଧିକ ବିପଦ ଜନ‌କ ହୋଇପାରେ । ମେଥିଲିନ ବ୍ଲୁ ଏକ ଥିଆଜିନ ରଙ୍ଗ   ଏହା ଫେରିକ ଲୌହକୁ   ଫେରସ ଲୌହରେ   ପରିବର୍ତ୍ତନ କରେ । {{^ ସନ ୧୮୭୬ରେ ହେନରିକ କାରୋ   ପ୍ରଥମେ ମେଥିଲିନ ବ୍ଲୁ ପ୍ରସ୍ତୁତ କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ୫୦ ମି:ଗ୍ରା: ଭାଏଲର ମୂଲ୍ୟ ପ୍ରାୟ ୧୯୧.୪୦ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୩୯.୩୮ ପାଉଣ୍ଡ ।
ସ୍ନିତି ମିଶ୍ର, ବଲାଙ୍ଗୀରରେ ଜନ୍ମଗ୍ରହଣ କରିଥିବା ଜଣେ ଗାୟିକା । ୨୦୧୦ ମସିହାରେ, ଜୀଟିଭିରେ ପ୍ରସାରିତ  'ସାରେ ଗା ମା ପା'  କାର୍ଯ୍ୟକ୍ରମରେ ଅଂଶଗ୍ରହଣ କରି, ସେ ଲୋକଲୋଚନକୁ ଆସିଥିଲେ । ଏହି କାର୍ଯ୍ୟକ୍ରମରେ ତାଙ୍କୁ  'ସବୁଠାରୁ ଉଲ୍ଲେଖନୀୟ କଣ୍ଠସ୍ୱର'  ଉପାଧୀ ମଧ୍ୟ ପ୍ରଦାନ କରାଯାଇଥିଲା । ବାଲ୍ୟ ଜୀବନ ଓ ଶିକ୍ଷା ସ୍ନିତି ବଲାଙ୍ଗୀର ସହରରେ ଜନ୍ମଗ୍ରହଣ କରିଥିଲେ । ସେ ପିତା ଶ୍ୟାମଳ କୃଷ୍ଣ ମିଶ୍ର ଓ ମାତା ସବିତାଞ୍ଜଳି ଉଦଗାତାଙ୍କର ଦ୍ୱିତୀୟ ସନ୍ତାନ ଅଟନ୍ତି । ତାଙ୍କବଡ ଭଉଣୀଙ୍କ ନାମ ସ୍ୱାତୀ ଅଟେ । ସ୍ନିତି, ବଲାଙ୍ଗୀରର ସରସ୍ୱତୀ ଶିଶୁ ମନ୍ଦିରରୁ ହାଇସ୍କୁଲ ଶିକ୍ଷା ଓ ବଲାଙ୍ଗୀର ସରକାରୀ ମହିଳା ମହାବିଦ୍ୟାଳୟରୁ ସ୍ନାତକ ଶିକ୍ଷା ଲାଭ କରିଛନ୍ତି । ଭୁବନେଶ୍ୱରସ୍ଥିତ  'ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଷ୍ଟଡିଜ' ରୁ ବିତ୍ତ ବିଭାଗରେ ଏମ୍.ବି.ଏ ଶିକ୍ଷା ସମାପ୍ତ କରିଛନ୍ତି । ପିଲାଦିନରୁ ସ୍ନିତି ସଙ୍ଗୀତ ପ୍ରତି ଆକୃଷ୍ଟ ଥିଲେ ଓ ଗୁରୁ  'ରଘୁନାଥ ସାହୁ' ଙ୍କଠାରୁ ସଙ୍ଗୀତ ଶିକ୍ଷାଗ୍ରହଣ କରିଥିଲେ । ସେ, ମୁମ୍ବାଇର ଗନ୍ଧର୍ବ ମହାବିଦ୍ୟାଳୟରୁ ସଙ୍ଗୀତ ବିଶାରଦ ଉପାଧୀ ମଧ୍ୟ ହାସଲ କରିସାରିଛନ୍ତି । କର୍ମ ଜୀବନ  'ସାରେ ଗା ମା ପା'  କାର୍ଯ୍ୟକ୍ରମରୁ ଲୋକପ୍ରିୟତା ହାସଲ କରିଥିବା ସ୍ନିତି ଇତିମଧ୍ୟରେ ଏକ ନେପାଳୀ ଭାଷାର ଚଳଚ୍ଚିତ୍ର ଓ ନୀଳ ମାଧବ ପଣ୍ଡାଙ୍କ ନିର୍ଦ୍ଦେଶିତ ଚଳଚ୍ଚିତ୍ର  'ବବଲୁ ହାପି ହେ' ରେ କଣ୍ଠଦାନ କରିସାରିଛନ୍ତି । ଚଳଚ୍ଚିତ୍ର ବ୍ୟତିତ ସେ, ଫୈଜଲ କ୍ୟୁରେସି, ଭିକୁ ବିନାୟକମ, ଲୁଇସ ବ୍ୟାଙ୍କ ଆଦି ବହୁ ପ୍ରତିଷ୍ଠିତ ସଙ୍ଗୀତକାରଙ୍କ ସହ ଦେଶ ବିଦେଶରେ ବହୁବାର ସଙ୍ଗୀତ ପରିବେଷଣ କରିସାରିଛନ୍ତି ।
ଅମନାତ୍ୟ ଓଡ଼ିଶାରେ ବସବାସ କରୁଥବା ଏକ ଭାରତୀୟ ଆଦିବାସୀ ଜନଜାତି । ପାରମ୍ପାରିକ ଭାବେ ଅମନାତ୍ୟ ଲୋକେ ଚାଷ, ମାଛ ଧରା, ମଜୁରୀ, ଜଙ୍ଗଲରୁ ସଂଗ୍ରହ ଆଦି ବୃତ୍ତିରେ ରହିଆସିଥିଲେ । ନାମକରଣ ଅମନାତ୍ୟ ଶବ୍ଦଟି ଏକ ଓଡ଼ିଆ-ଭାଷୀ ଆଦିବାସୀ ଚାଷୀ ଜନଜାତିକୁ ସୂଚିତ କରିବା ପାଇଁ ବ୍ୟବହୃତ ହୁଏ । ସ୍ଥାନୀୟ ଲୋକ ବିଶ୍ୱାସ ଅନୁସାରେ ଅମନାତ୍ୟମାନେ ନିଜକୁ ପ୍ରଥମେ ରାମଙ୍କ ମନ୍ତ୍ରୀଙ୍କ ବଂଶଧର ମାନିଥାନ୍ତି । ଉକ୍ତ ମନ୍ତ୍ରୀ ପରେ ଚାଷକାମ କରୁଥିଲେ । ଜନସଂଖ୍ୟା ୨୦୧୧ ଜନଗଣନା ଅନୁସାରେ ଅମନାତ୍ୟମାନଙ୍କର ମୋଟ ଜନସଂଖ୍ୟା ୨୮,୭୩୬ । ଏଥିମଧ୍ୟରୁ ୧୪,୫୩୨ ମହିଳା ଓ ୧୪,୨୦୪ ପୁରୁଷ । ଧର୍ମ ଓ ସଂସ୍କୃତି ଅମନାତ୍ୟମାନେ ସାଧାରଣତଃ ପ୍ରକୃତି ପୂଜାଚାର ଥିବା ନିଜର ସ୍ୱତନ୍ତ୍ର ଧର୍ମ ପାଳନ କରନ୍ତି । ସେମାନଙ୍କର ପ୍ରମୁଖ ପର୍ବପର୍ବାଣି ଏବଂ ରୀତିନୀତି ମଧ୍ୟରେ ପୁଷ୍‌ପୁନେଇଁ, ଆମନୁଆ, ଅଖିମୁଠି ଆଦି ପ୍ରଧାନ । ପୁଷ୍‌ପୁନେଇଁ  (ପୌଷ ପୂର୍ଣ୍ଣିମା) ପୌଷମାସ  (ଡିସେମ୍ବର-ଜାନୁଆରୀ) ମଧ୍ୟରେ ପାଳନ କରାଯାଇଥାଏ  । ଏହା ଏକ ଅମଳ ପରବର୍ତ୍ତୀ ପର୍ବ । ଆମନୁଆ ଚୈତ୍ର  (ମାର୍ଚ୍ଚ-ଅପ୍ରେଲ) ମାସରେ ପାଳିତ ଏକ ନୂଆ ଆମ୍ବ ଖିଆ ପର୍ବ  । ଅଖିମୁଠି  (ଅକ୍ଷୟ ତୃତୀୟା) ବୈଶାଖ  (ଅପ୍ରେଲ-ମଇ) ମାସରେ ପାଳିତ ଓ ଏହା ପାଳନ ଜଣେ ପୂଜାରୀଙ୍କଦ୍ୱାରା ମଞ୍ଜି ବୁଣା ରୀତିନୀତିରୁ ଆରମ୍ଭ ହୋଇଥାଏ  ।
ବତକ ମିଆଁ, ଜଣେ ରୋଷେୟା ଥିଲେ, ଯିଏକି ୧୯୧୭ ମସିହାରେ ବିଷାକ୍ତ ଖାଦ୍ୟଦ୍ୱାରା ମହାତ୍ମା ଗାନ୍ଧୀଙ୍କୁ ହତ୍ୟା ଉଦ୍ୟମରୁ ତାଙ୍କୁ ରକ୍ଷା କରିହତିଲେ । ସେ ବିହାରର ମୋତିହାରିଠାରେ ଏକ ଇଣ୍ଡିଗୋ ପ୍ଲାଣ୍ଟର କର୍ମଚାରୀ ଥିଲେ । ମହାତ୍ମା ଗାନ୍ଧୀଙ୍କୁ ରକ୍ଷା କରିବା କାରଣରୁ ତାଙ୍କୁ ଚାକିରୀରୁ ବହିଷ୍କାର କରିବା ସହିତ ଅନେକ ନିର୍ଯାତନା ଦିଆଯାଇଥିଲା ଓ ଗାଆଁରୁ ବିଦା କରିଦିଆଯାଇଥିଲା । ମହାତ୍ମା ଗାନ୍ଧୀଙ୍କୁ ହତ୍ୟା ଉଦ୍ୟମ ୧୯୧୭ ମସିହାରେ ଚମାରଣଠାରେ ଆନ୍ଦୋଳନ ବେଳେ ଏକ ଇଣ୍ଡିଗୋ ପ୍ଲାଣ୍ଟର ମ୍ୟାନେଜର ଏରୱିନ୍ ରାତ୍ରୀ ଭୋଜନ ପାଇଁ ମହାତ୍ମା ଗାନ୍ଧୀଙ୍କୁ ନିମନ୍ତ୍ରଣ କରିଥିଲେ । ଭୋଜନ ପରେ କ୍ଷୀର ଗିଲସାରେ ବିଷ ମିଶାଇ ଗାନ୍ଧିଜୀଙ୍କୁ ପରିଶିବା ପାଇଁ ଏରୱିନ ତାଙ୍କ ରୋଷେୟା ବତକ ମିଆଁଙ୍କୁ ଆଦେଶ ଦେଇଥିଲେ । ସେ ଯଦିଓ ସେଦିନ ରୋଷେଇ କରିଥିଲେ, ମାତ୍ର ଏହି ଷଡ଼ଯନ୍ତ୍ର ବିଷୟରେ ରଜେନ୍ଦ୍ର ପ୍ରସାଦଙ୍କ ନିକଟରେ ପ୍ରକାଶ କରିଥିଲେ । ଏହି ହତ୍ୟା ଉଦ୍ୟମରୁ ଖସିଯିବା ପରେ ମହାତ୍ମା ଗାନ୍ଧୀ ଚମ୍ପରଣରେ ଆନ୍ଦୋଳନ ଜାରି ରଖିଥିଲେ । ବତକ ମିଆଁଙ୍କୁ ମିଳିଥିବା ଆଦେଶକୁ ଅମାନ୍ୟ କରିବା କାରଣରୁ ତାଙ୍କୁ ଇଷ୍ଟେଟ୍ ମ୍ୟାନେଜର ନିର୍ଯାତନା ଦେଇଥିଲେ ଓ ଚାକିରୀରୁ ବାହାର କରିବା ସହିତ ଘର ଓ ସମ୍ପତ୍ତି ଲୁଟି ନେଇ ତାଙ୍କୁ ଗାଆଁରୁ ବାହାର କରିଦେଇଥିଲେ । ସ୍ୱାଧୀନତା ପରେ ରାଜେନ୍ଦ୍ର ପ୍ରସାଦ ୧୯୫୦ ମସିହାରେ ଭାରତର ରାଷ୍ଟ୍ରପତି ଭାବରେ ମୋତିହାରୀ ଗସ୍ତ କରିଥିଲେ । ତାଙ୍କ ଚାରିପାଖରେ ଉପସ୍ଥିତ ଭିଡ଼ରେ ସେ ବତକ ମିଆଁଙ୍କୁ ଚିହ୍ନିପାରିଥିଲେ ଏବଂ ୧୯୧୭ ମସିହାରେ ମହାତ୍ମା ଗାନ୍ଧୀଙ୍କ ସହିତ ଘଟିଥିବା ଘଟଣାକୁ ସର୍ବସାଧାରଣରେ ପ୍ରକାଶ କରିଥିଲେ । ପ୍ରସାଦ ତାଙ୍କୁ ଓ ତାଙ୍କ ପରିବାରକୁ ୫୦ ଏକର ଜମି ଦେବାକୁ ଆଦେଶ ଦେଇଥିଲେ । ମୃତ୍ୟୁ ୧୯୫୭ ମସିହାରେ ତାଙ୍କୁ ମୃତ୍ୟୁ ହୋଇଥିଲା ।
ଅବନୀ ଲେଖାରା  (ଜନ୍ମ ୮ ନଭେମ୍ବର ୨୦୦୧) ଜଣେ ଭାରତୀୟ ପାରାଲିମ୍ପିଆନ ଏବଂ ରାଇଫଲ ଚାଳିକା  । ସେ ୨୦୨୦ ଟୋକିଓ ପାରାଲିମ୍ପିକ୍ସରେ ୧୦ ମିଟର ଏୟାର ରାଇଫଲରେ ସ୍ୱର୍ଣ୍ଣ ପଦକ ଜିତିଥିଲେ । ଲେଖାରା ବର୍ତ୍ତମାନ ମହିଳା ୧୦ ମିଟର ଏୟାର ରାଇଫଲ ଷ୍ଟାଣ୍ଡିଂ ଏସଏଚ୧ରେ  ୱାର୍ଲ୍ଡ ସୁଟିଂ ପାରା ସ୍ପୋର୍ଟ ର‌୍ଯାଙ୍କିଙ୍ଗ  ବିଶ୍ୱର ୫ ନମ୍ବର ଏବଂ ୨୦୧୮ ଏସୀୟ ପାରା ଗେମ୍ସରେ ପ୍ରତିଦ୍ୱନ୍ଦ୍ୱିତା କରିଛନ୍ତି । ପାରା ଚ୍ୟାମ୍ପିଅନ୍ସ କାର୍ଯ୍ୟକ୍ରମ ମାଧ୍ୟମରେ ଗୋସ୍ପୋର୍ଟସ ଫାଉଣ୍ଡେସନ ତାଙ୍କୁ ସହାୟତା ପ୍ରଦାନକରିଛି । ୨୦୧୨ ମସିହାରେ ୧୧ ବର୍ଷ ବୟସରେ ଏକ କାର ଦୁର୍ଘଟଣାରେ ସେ ସମ୍ପୂର୍ଣ୍ଣ ଭାବେ ପାରାପ୍ଲେଜିଆ ହୋଇଯାଇଥିଲା । ତାଙ୍କ ପିତା ତାଙ୍କୁ କ୍ରୀଡ଼ାରେ ଯୋଗଦେବା ଓ ତୀରଚାଳନାରେ ତାଲିମ ନେବା ପାଇଁ ପ୍ରୋତ୍ସାହିତ କରିଥିଲେ କିନ୍ତୁ ସେ ସୁଟିଂରେ ନିଜର ପ୍ରକୃତ ଉତ୍ସାହ ପାଇ ତାହାକୁ ହିଁ ବାଛିଥିଲେ । ସେ ବର୍ତ୍ତମାନ ଭାରତର ରାଜସ୍ଥାନରେ ଆଇନ ଅଧ୍ୟୟନ କରୁଛନ୍ତି । ପାରାଲିମ୍ପିକ ସ୍ୱର୍ଣ୍ଣ ପଦକ ଜିତିବାରେ ଅବନୀ ଲେଖାରା ହେଉଛନ୍ତି ଭାରତର ପ୍ରଥମ ମହିଳା । ଟୋକିଓ ପାରାଲିମ୍ପିକ୍ସରେ ଲେଖାରା ଭାରତ ତଫରରୁ ପ୍ରଥମ ସ୍ୱର୍ଣ୍ଣ ପଦକ ଜିତିଥିଲେ। ଅନ୍ତିମ କାର୍ଯ୍ୟକ୍ରମରେ ୨୪୯.୬ ପଏଣ୍ଟ ରଖି ଜଣେ ଯୁବ ଚାଳନକାରୀ ଭାବେ ଏକ ପାରାଲିମ୍ପିକ ରେକର୍ଡ ତଥା ବିଶ୍ୱ ରେକର୍ଡ ତିଆରି କରିଥିଲେ । ସେ ପୂର୍ବତନ ଅଲିମ୍ପିକ ଚାମ୍ପିଅନ ଅଭିନବ ବିନ୍ଦ୍ରାଙ୍କଠାରୁ ଅନୁପ୍ରାଣିତ ହୋଇ ୨୦୧୫ ମସିହାରେ ସୁଟିଂ ଆରମ୍ଭ କରିଥିଲେ । ଏହା ପରଠାରୁ ସେ ଅନେକ ଜାତୀୟ ଏବଂ ଆନ୍ତର୍ଜାତୀୟ ସମ୍ମାନ ଜିତିଛନ୍ତି ।
ଟ୍ରାଇହେକ୍ସିଫେନିଡିଲ  (ଇଂରାଜୀ ଭାଷାରେ / ), ବେନଜେକ୍ସଲ୍ ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ପାର୍କିନସୋନିଜ୍ମ ଏବଂ ଆଣ୍ଟିସାଇକୋଟିକ ଔଷଧ ଯୋଗୁ ଘଟୁଥିବା କିଛି ଏକ୍ସଟ୍ରାପିରାମିଡାଲ ରୋଗ ଲକ୍ଷଣମାନଙ୍କର ଚିକିତ୍ସା କରିବା ପାଇଁ ବ୍ୟବହୃତ ହୁଏ  । ପାର୍ଶ୍ୱ ପ୍ରତିକ୍ରିୟା ଜନିତ ପାର୍କିନ୍‌ସନ୍ ରୋଗରେ ଏହି ଔଷଧ ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ । ଔଷଧର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ୧୨ ଘଣ୍ଟା ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଅସ୍ପଷ୍ଟ ଦୃଷ୍ଟି, ଅଇ, ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର, ଉଦ୍‌ବେଗ, ଶୋଇବାରେ ଅସୁବିଧା ଏବଂ ହାଲୁସିନେସନ ହୋଇପାରେ । ଏହା ଆଣ୍ଟିମସ୍କାରିନିକ୍ ଶ୍ରେଣୀର ଏକ ଔଷଧ ଏବଂ ମସ୍ତିଷ୍କରେ କୋଲିନରଜିକ କ୍ରିୟା ହ୍ରାସ କରି କାର୍ଯ୍ୟକ୍ଷମ ହୁଏ । ଟ୍ରାଇହେକ୍ସିଫେନିଡିଲ ୧୯୪୮ ମସିହାରେ ପେଟେଣ୍ଟ ହୋଇ ୧୯୪୯ ମସିହାରେ ଡାକ୍ତରୀ ବ୍ୟବ‌ହାରରେ ବିନିଯୋଗ ହୋଇଥିଲା । ଏହା ଜେନେରିକ ଔଷଧ ନାମରେ ଉପଲବ୍ଧ ହୁଏ । ଯୁକ୍ତରାଜ୍ୟରେ ୨ ମିଗ୍ରା ବିଶିଷ୍ଟ ଏହି ଔଷଧର ୮୪ଟି ବଟିକାର ମୂଲ୍ୟ ୨୦୨୧ ମସିହା ସୁଦ୍ଧା ୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ମଧ୍ୟ ସେହିଭଳି ଏହା ଶସ୍ତା ଅଟେ ।
କଣ୍ଢେଇ ଆଖିରେ ଲୁହ, ୨୦୦୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତ ରଞ୍ଜନ ପଟ୍ଟନାୟକ । ଶଙ୍କର କିନ୍ନାଗୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରବି କିନ୍ନାଗୀ କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ରଚନା ବାନାର୍ଜୀ, ଦେବୁ ବୋଷ, ରାଇମୋହନ ପରିଡ଼ା, ପ୍ରେମାଞ୍ଜନ ପରିଡ଼ା, ଜୟୀରାମ ସାମଲ, ରୁନୁ ପରିଜା, ନମ୍ରତା ଦାସ, ସୁରେଶ ବଳ, ଅଶୋକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ରଚନା ବାନାର୍ଜୀ ଦେବୁ ବୋଷ ରାଇମୋହନ ପରିଡ଼ା ପ୍ରେମାଞ୍ଜନ ପରିଡ଼ା ଜୟୀରାମ ସାମଲ ରୁନୁ ପରିଜା ନମ୍ରତା ଦାସ ସୁରେଶ ବଳ ଅଶୋକ ସ୍ୱରୂପ ନାୟକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନୁପମା ଦେଶପାଣ୍ଡେ, ସୋନୁ ନିଗମ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମର୍ଫିନ, ଅନେକ ବ୍ୟବସାୟିକ ନାମରେ ବିକ୍ରୟ ହୁଏ ଓ ଏହା ଏକ ଯନ୍ତ୍ରଣା ନିବାରଣକାରୀ ଓପିଏଡ ଔଷଧ । ଏହା ସିଧା ସଳଖ କେନ୍ଦ୍ରୀୟ ସ୍ନାୟୁ ମଣ୍ଡଳ  (ସିଏନଏସ) ଉପରେ କାମ କରି ଯନ୍ତ୍ରଣା ଅନୁଭୂତିକୁ କମାଏ  । ଏହା ଉଭୟ ଆକ୍ୟୁଟ ଯନ୍ତ୍ରଣା ଓ କ୍ରନିକ ଯନ୍ତ୍ରଣା ନିମନ୍ତେ ବ୍ୟବହାର କରାଯାଏ । ହୃଦଘାତ ଓ ଗର୍ଭ ଶୂଳ କଷ୍ଟ ନିମନ୍ତେ ମଧ୍ୟ ଦିଆଯାଏ । ଏହା ବିଭିନ୍ନ ପଥ ମାଧ୍ୟମରେ ଦେହରେ ପ୍ରବେଶ କରେଇଦିଆଯାଏ, ଯେପରିକି ପାଟି, ମାଂସପେଶୀ, ଚର୍ମତଳେ, ଶିରାରେ, ମେରୁଦଣ୍ଡ ଚାରିପାଖରେ ଥିବା ସ୍ଥାନରେ ଓ ମଳଦ୍ୱାର ଭିତରେ । ଶିରାରେ ଦେବାର ୨0 ମିନିଟ ପରେ ଓ ପାଟିରେ ଦେବାର ୬୦ ମିନିଟ ପରେ ଏହାର ସର୍ଭାଧିକ ପ୍ରଭାବ ହୁଏ ଓ ଏହାର ପ୍ରଭାବ ୩ରୁ ୭ ଘଣ୍ଟା ପର୍ଯ୍ୟନ୍ତ ରହେ । ଦୀର୍ଘକାଳୀନ କାର୍ଯ୍ୟକ୍ଷମ ମର୍ଫିନ ମଧ୍ୟ ମିଳୁଛି । ସମ୍ଭାବ୍ୟ ଗମ୍ଭୀର ପାର୍ଶ୍ୱପ୍ରତିକ୍ରିୟା:- ଶ୍ୱାସକ୍ରିୟା କମିଯାଏ ଓ ନିମ୍ନ ରକ୍ତଚାପ ହୁଏ । ଏହା ମାନବକୁ ନିଶାଗ୍ରସ୍ତ କରାଏ ଓ ଏହାର ଦୁରୂପ‌ଯୋଗ ହୁଏ । ଦୀର୍ଘଦିନର ବ୍ୟବ‌ହାର ପରେ ଏହାର ମାତ୍ରା କମେଇଲେ ଓପିଅଏଡ ଉଇଥଡ୍ର‌ୟାଲ ହୁଏ । ସାଧାରଣ ପାର୍ଶ୍ୱପ୍ରତିକ୍ରିୟାରେ ଝୁମା ହୁଏ, ବାନ୍ତି ଓ କୋଷ୍ଠକାଠିନ୍ୟ ହୁଏ । ନବଜାତ ଶିଶୁଙ୍କୁ ପ୍ରଭାବିତ କରୁଥିବାରୁ ମହିଳାମାନଙ୍କୁ ଗର୍ଭାବସ୍ଥାରେ ଓ ସ୍ତନ୍ୟପାନ ସମୟରେ ମର୍ଫିନ ଦେବାବେଳେ ସତର୍କ କରିଦିଆଯାଏ । ଫ୍ରିଡ୍ରିକ ସର୍ଟର୍ନର   ସନ ୧୮୯୩ ଓ ୧୮୦୫ ମସିହା ମଧ୍ୟରେ ମର୍ଫିନ ପୃଥକୀକରଣ କରିଥିଲେ । ବିଶ୍ୱାସ କରାଯାଏ ଯେ କୋଣସି ଗଛରୁ ସକ୍ରିୟ ଉପାଦାନ ପୃଥକୀକରଣ କରିବାରେ ଏହା ପ୍ରଥମ ଥିଲା । ସନ ୧୮୨୭ରେ ମର୍କ ପ୍ରଥମେ ଏହାକୁ ବ୍ୟବସାୟିକ ଭିତ୍ତିରେ କାରବାର କରିଥିଲେ । ସନ ୧୮୫୩-୧୮୫୫ ମଧ୍ୟରେ ହାଇପୋଡର୍ମିକ ସିରିଞ୍ଜ ଆବିଷ୍କୃତ ହେବା ପରେ ମର୍ଫିନ ବ‌ହୁଳ ଭାବରେ ବ୍ୟବ‌ହୃତ ହୋଇଥିଲା । ଗ୍ରୀସ ଦେଶର ନିଦ୍ରା ଦେବତା ମର୍ଫିଅସଙ୍କ ନାମ ଅନୁସାରେ ସର୍ଟର୍ନର ଏହାର ନାମକରଣ ମର୍ଫିନ କରିଥିଲେ । ଅଫିମ  (ଇଂରାଜୀ ଭାଷାରେ ) ଏହାର ପ୍ରଥମିକ ଉତ୍ସ ଯେଉଁଥିରୁ ମର୍ଫିନ ପୃଥକୀକରଣ କରାଯାଏ  । ସନ ୨୦୧୩ରେ ୫୨୩,୦୦୦ କିଲୋଗ୍ରାମ ମର୍ଫିନ ତିଆରି କରାଯାଇଥିଲା । ଏଥିରୁ ୪୫, ୦୦୦ କିଲୋଗ୍ରାମ ଯନ୍ତ୍ରଣା ଲାଘବ ନିମନ୍ତେ ବ୍ୟବ‌ହୃତ ହୋଇଥିଲା ଯାହା ବିଗତ ୨୦ ବର୍ଷରେ ବ୍ୟବ‌ହୃତ ପରିମାଣର ୪ ଗୁଣ । ସେଥିରୁ ଅଧିକାଂଶ ବିକଶିତ ଦେଶମାନଙ୍କରେ ବ୍ୟବ‌ହୃତ ହୋଇଥିଲା । ମର୍ଫିନର ୭୦ % ଅନ୍ୟ ଔଷଧ ଯଥା ହାଇଡ୍ରୋମର୍ଫିନ, ଅକ୍ସିକୋଡୋନ, ହିରୋଇନ ଓ ମେଥାଡନ ତିଆରି କରିବା ନିମନ୍ତେ ବ୍ୟବ‌ହାର ହୋଇଥିଲା । ଆମେରିକାରେ ଏହା ସିଡ୍ୟୁଲ ୨ ଔଷଧ, ଇଂଲଣ୍ଡରେ କ୍ଲାସ ଏ ଓ କାନାଡ଼ାରେ ସିଡ୍ୟୁଲ ୧ ଔଷଧ । ବିଶ୍ୱ ସ୍ୱାସ୍ଥ୍ୟ ସଂଗଠନର ମଡେଲ ଅତ୍ୟାବଶ୍ୟକୀୟ ଔଷଧ ଚିଠାରେ ମୂଳ ସ୍ୱାସ୍ଥ୍ୟ ସେବାର ଏକ ମହତ୍ତ୍ୱପୂର୍ଣ୍ଣ ଔଷଧ ଭାବରେ ଏହାର ନାମ ଲିପିବଦ୍ଧ ଅଛି ।
ଭରତ ଦାସ  (୨୫ ଫେବୃଆରୀ ୧୯୦୪ - ୧୩ ଜୁନ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭରତ ଦାସ ୧୯୦୪ ମସିହାର ଫେବୃଆରୀ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଜି ଦାସ । ରାଜନୈତିକ ଜୀବନ ଭରତ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଭରତ ୧୯୯୮ ମସିହାର ଜୁନ ୧୩ ତାରିଖରେ ୯୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଚିତ୍ତରଞ୍ଜନ ଦାସ  (ଚିତ୍ତଭାଇ ଭାବେ ପରିଚିତ, ୩ ଅକ୍ଟୋବର ୧୯୨୩ - ୧୬ ଜାନୁଆରୀ ୨୦୧୧) ଜଣେ ଓଡ଼ିଆ ଲେଖକ, ଅନୁବାଦକ, ସମାଲୋଚକ ଓ ସମାଜ ସଂସ୍କାରକ ଥିଲେ  । ଅନେକ ଭାଷାରେ ଦଖଲ ଥିବା ସତ୍ତ୍ୱେ ଓଡ଼ିଆ ଭାଷାରେ ଲେଖା ପାଇଁ ବ୍ୟାକୁଳ ଥିଲେ । ଏକ ନୂତନ ସମାଜର ପରିକଳ୍ପନା ପାଇଁ ସୁହ୍ରୁତ୍ ଅନୁଷ୍ଠାନ ଗଢିଛନ୍ତି । ଚିତ୍ତରଞ୍ଜନ ଦାସ ଅନୁବାଦ, ପ୍ରବନ୍ଧ, ସମାଲୋଚନା ଓ ଭ୍ରମଣ କାହାଣୀ ରଚନା କ୍ଷେତ୍ରରେ ଅନେକ ନୂତନତା ତିଆରି କରିଯାଇଛନ୍ତି । ଅନେକ ଖବରକାଗଜରେ ତାଙ୍କ ସ୍ତମ୍ଭଲେଖା ନିୟମିତ ଭାବେ ପ୍ରକାଶ ପାଉଥିଲା । ୧୮ଟି ଭାଷା ଜାଣିଥିବା ଚିତ୍ତଭାଇ ଜର୍ମାନୀ, ଫିନଲ୍ୟାଣ୍ଡ ଓ ଇସ୍ରାଏଲରେ ଶିକ୍ଷାଦାନ କରିଥିଲେ । ୧୬ ଜାନୁଆରୀ ୨୦୧୧ରେ ଭୁବନେଶ୍ୱରରେ ସେ ଇହଧାମ ତ୍ୟାଗ କରିଥିଲେ । ସେ ପ୍ରଥମେ ତିରୁକୁକୁରାଲକୁ ଓଡ଼ିଆ ଭାଷାରେ ଅନୁବାଦ କରିଥିଲେ। ଜୀବନ ବିଦ୍ୟାଳୟ ଚିତ୍ତଭାଈ ଅନୁଗୁଳର ଚମ୍ପତିମୁଣ୍ଡାରେ ଏକ ବିଦ୍ୟାଳୟ ସ୍ଥାପନ କରିଥିଲେ । ଏହାର ନାମ ଜୀବନ ବିଦ୍ୟାଳୟ ରଖା ଯାଇଥିଲା । ତାଙ୍କର ଜଙ୍ଗଲ ଚିଠି ବହିରୁ ଏହି ବିଦ୍ୟାଳୟ ବିଷୟରେ ଅନେକ କିଛି ଜାଣିବାକୁ ମିଳେ । ପରେ ଏହା ସରକାରଙ୍କ ଅଧୀନକୁ ଚାଲି ଯାଇଥିଲା । ରଚନାବଳୀ ପ୍ରବନ୍ଧ ଅନୁବାଦ ଦିବ୍ୟ ଜୀବନ, ୩ ଖଣ୍ଡ  (ଶ୍ରୀ ଅରବିନ୍ଦଙ୍କ ର ଅନୁବାଦ) ଡେନମାର୍କ ଚିଠି  ଡେନମାର୍କ ଉପରେ ଲେଖା ଦାନିସ ବହି  " " ର ଅନୁବାଦ  ସେଣ୍ଟ-ଏକ୍ସୁପେରିଙ୍କ ଇଂରାଜୀ ବହି  " " ର ଓଡ଼ିଆରେ ଅନୁବାଦ ଜିବ୍ରାନଙ୍କ ଇଂରାଜୀ ବହି  " " ର ଓଡ଼ିଆରେ ଅନୁବାଦ ପାଷ୍ତେର୍ଣ୍ଣାକ ଙ୍କ ଇଂରାଜୀ ବହି  " " ର ଓଡ଼ିଆରେ ଅନୁବାଦ  'ଭଏସ୍' ', ଓଡ଼ିଆ ଟର୍ନଚ୍ଲାଡିନ୍ ଥିରୁକ୍କୁରାଲ୍ ଖୋଲନ୍ତୁ  ଭାରତ ବିଦ୍ୟା ଭବନ, ଭୁବନେଶ୍ୱରଦ୍ୱାରା ପ୍ରକାଶିତ   (1978)<  " " /> ଏହା ସହ ସେ ଆଶାପୂର୍ଣ୍ଣା ଦେବୀ, ଆଲବର୍ଟ ସ୍ୱେଟଜର, ଫ୍ରାଙ୍କୋଇସ ମଉରିଆକ, ବେରିଅର ଅଲବିନ, ମହାତ୍ମା ଗାନ୍ଧୀ, ସର୍ବପଲ୍ଲୀ ରାଧାକୃଷ୍ଣନ ଓ ମାର୍ଟିନ ଲୁଥର କିଙ୍ଗ ଆଦି ଅନେକ ପ୍ରସିଦ୍ଧ ବ୍ୟକ୍ତିତ୍ତ୍ୱଙ୍କ ଲେଖାକୁ ଓଡ଼ିଆରେ ଅନୁବାଦ କରିଥିଲେ ।
ବିଦ୍ୟାଳୟ କହିଲେ ସାଧାରଣତଃ ଯେଉଁଠି ବିଦ୍ୟାର୍ଥୀ ବା ଛାତ୍ରଛାତ୍ରୀ ଶିକ୍ଷକଙ୍କଠାରୁ ଶିକ୍ଷାଲାଭ କରିଥାନ୍ତି । ବିଦ୍ୟାଦାନ ଓ ଗ୍ରହଣ କରିବା ପାଇଁ ଯେଉଁ ଗୃହ ବ୍ୟବହାର ହୁଏ ତାହାକୁ ବିଦ୍ୟାଳୟ କୁହାଯାଏ । ଇତିହାସ ଭାରତରେ ପ୍ରଥମେ ଗୁରୁକୂଳକୁ ବିଦ୍ୟାଳୟ ଭାବେ ବ୍ୟବହାର କରାଯାଉଥିଲା । ପୂର୍ବକାଳରେ ଓଡ଼ିଶାରେ ଚାଟଶାଳୀକୁ ବିଦ୍ୟାଳୟ ଭାବେ ବ୍ୟବହାର କରାଯାଉଥିଲା । କାଳକ୍ରମେ ଏହି ପ୍ରଥା ବଢ଼ି ଏବେକାର ଆଧୁନିକ ବିଦ୍ୟାଳୟ ପ୍ରଥାର ପ୍ରଚାଳନ ଆରମ୍ଭ ହେଲା । ବିଦ୍ୟାଳୟରେ ମୁଖ୍ୟତଃ ଶିକ୍ଷକ ଥାନ୍ତି, ଯିଏକି ଶିକ୍ଷାଦାନ କରିଥାନ୍ତି ଏହାଛଡା ଅନ୍ୟ କର୍ମଚାରୀ ଥାନ୍ତି ଯେଉମାନେ ଅନ୍ୟ କାମ କରିଥାନ୍ତି । ଶିକ୍ଷା ଶିକ୍ଷା ହେଉଛି ବିଦ୍ୟାଳୟର ଏକ ମୁଖ୍ୟ ଉପାଦାନ । ବିଦ୍ୟାଳୟରେ ପ୍ରାୟତଃ ପ୍ରାଥମିକ ଏବଂ ମୂଳ ଶିକ୍ଷା ଦିଆଯାଇଥାଏ । ଓଡ଼ିଶାରେ ବିଦ୍ୟାଳୟ ବ୍ୟବସ୍ଥା ଓଡ଼ିଶାରେ ସାଧାରଣତଃ ପ୍ରଥମ ଶ୍ରେଣୀରୁ ଆରମ୍ଭ କରି ଦଶମ ଶ୍ରେଣୀ ପର୍ଯ୍ୟନ୍ତ ବିଦ୍ୟାଳୟରେ ଶିକ୍ଷା ଦିଆ ଯାଇଥାଏ । ୬ରୁ ୧୪ ବର୍ଷ ବୟସ ମଧ୍ୟରେ ସମସ୍ତ ପିଲାଙ୍କୁ ମାଗଣାରେ ଶିକ୍ଷାଦାନ କରାଯାଇଥାଏ ।
ବ୍ୟାକ୍ଟେରୁରିଆ   ନାମ ପରିସ୍ରାରେ   ବ୍ୟାକ୍ଟେରିଆ   ଥିଲେ ଦିଆଯାଏ । ଏହି ରୋଗ ଦୁଇ ପ୍ରକାର ଦେଖାଯାଏ ଯଥା:- ଲକ୍ଷଣ‌ଯୁକ୍ତ  ( ) ଓ ଲକ୍ଷଣ ବିହୀନ  । ପରିସ୍ରା ବିଶ୍ଳଷଣ  , ପରିସ୍ରା କଲଚର   କରି ରୋଗ ନିର୍ଣ୍ଣୟ କରାଯାଏ । ସାଧାରଣତଃ ଏସ୍କେରିସିଆ କୋଲାଇ   ବ୍ୟାକ୍ଟେରିଆ ଏହି ରୋଗର କାରଣ ଥାଏ । ଲୋକର ଲକ୍ଷଣ ନଥିଲେ ରୋଗ ପାଇଁ ପରୀକ୍ଷା କରିବା ଅନାବଶ୍ୟକ । ପ୍ରଦୂଷଣ   ସ‌ହିତ ଭେଦାତ୍ମକ ନିର୍ଣ୍ଣୟ କରାଯାଏ । ସୁସ୍ଥ ଲୋକର ପରିସ୍ରାରେ କେତେକ ରୋଗ ନ‌କରିବା ଜୀବାଣୁ  ରହିଥିବା ଦେଖାଯାଇପାରେ । ଏହି ଜୀବାଣୁ ଗୁଡ଼ିକ ମାନବ ଦେହରେ ସ‌ହାବସ୍ଥାନ   କରିଥାଆନ୍ତି । ଲକ୍ଷଣ‌ଯୁକ୍ତ ବ୍ୟାକ୍ଟେରୁରିଆ ରୋଗକୁ ଆଣ୍ଟିବାୟୋଟିକ   ଦେଇ ଚିକିତ୍ସା କରାଯାଏ । ଲକ୍ଷଣ ବିହୀନ ବ୍ୟାକ୍ଟେରୁରିଆ ଥିଲେ କୌଣସି ଚିକିତ୍ସାର ଆବଶ୍ୟକତା ନଥାଏ । ଗର୍ଭାବସ୍ଥା, ବୃକ୍‌କ ଟ୍ରାନ୍ସପ୍ଲାଣ୍ଟ  , କିଶୋର ପିଲାଙ୍କର ଭେସିକୋୟୁରେଟେରାଲ ରିଫ୍ଲକ୍ସ   ଓ ଯୁବା ଶିଶୁଙ୍କର ମୂତ୍ରନଳୀ ପ୍ରଣାଳୀର   ଅପରେଶନ କରାଯାଉଥିଲେ ଏହାର ବ୍ୟତିକ୍ରମ କରାଯାଏ । ଅନ୍ୟଥା ସୁସ୍ଥ ମଧ୍ୟ ବୟସ୍କା ମହିଳାଙ୍କ ମଧ୍ୟରୁ ୩% ମହିଳାଙ୍କର ଲକ୍ଷଣ ବିହୀନ ବ୍ୟାକ୍ଟେରୁରିଆ ହେବା ଦେଖାଯାଏ । ୫୦% ପର୍ଯ୍ୟନ୍ତ ଲକ୍ଷଣଯୁକ୍ତ ବ୍ୟାକ୍ଟେରୁରିଆ ପ୍ରାୟ ବାର୍ଷିକ ୧୦% ମହିଳାଙ୍କର ଓ ୪୦% ପୁରୁଷଙ୍କର ଦେଖାଯାଏ । ନର୍ସିଙ୍ଗ ହୋମରେ ଥିବା ମହିଳାଙ୍କର ଦୀର୍ଘସ୍ତାୟୀ ଇଣ୍ଡ୍ୱେଲିଙ୍ଗ କାଥେଟର   ଲାଗିଥିଲେ ଏହି ବ୍ୟାକ୍ଟେରୁରିଆ ୧୦୦% ହୁଏ । ଯେ କୌଣସି ଗୋଟିଏ ବର୍ଷରେ ପ୍ରାୟ ୧୦% ମହିଳାଙ୍କର ମୂତ୍ରନଳୀ ସଂକ୍ରମଣ ଥାଏ ଓ ସେଥିରୁ ଅଧା ମହିଳାଙ୍କର ସାରା ଜୀବନରେ କେତେବେଳ ହେଲେ ଥରେ ସଂକ୍ରମଣ ହୋଇଥାଏ ।
ମହମ୍ମଦ ରାଗେଃ (ଜନ୍ମ ୧ ଜାନୁଆରୀ ୧୯୯୮) ହେଉଛନ୍ତି ଜଣେ ୟେମିନି ମଧ୍ୟ-ଦୂର ଦୌଡାଳୀ ଯିଏ କି ୧୫୦୦ ମିଟର ଦୌଡରେ ଭାଗ ନିଅନ୍ତି  । ସେ ୨୦୧୬ ଅଲମ୍ପିକସରେ ଅଂଶ ଗ୍ରହଣ କରି ନିଜ ଦେଶକୁ ଅଲମ୍ପିକ୍ସରେ ସ୍ଥାନ ଦେଇଥିଲେ। ଜଣେ ଯୁବ ଖେଳାଳି ଭାବରେ ସେ ୨୦୧୩ ଏସୀୟ ଯୁବ କ୍ରୀଡ଼ାରେ ଅଂଶ ଗ୍ରହଣ କରି ତାମ୍ର ପଦକ ହାସଲ କରିଥିଲେ।
ନର୍‌ଏପିନେଫ୍ରିନ   , ଅନ୍ୟ ନାମ ନରଆଡ୍ରେନାଲିନ/ , ଏକ ଔଷଧ   ଯାହା ଅତି ଅଳ୍ପ ଅଳ୍ପ ରକ୍ତଚାପ   ରୋଗର ଚିକିତ୍ସାରେ ଦିଆଯାଏ । ବିଶେଷତଃ ସେପ୍ସିସ   ଥିଲେ ଓ ଶିରାଭ୍ୟନ୍ତର ତରଳ ପଦାର୍ଥ ଦେଲେ ମଧ୍ୟ କୌଣସି ଉପକାର ନ ମିଳିଲେ ଏହା ଦିଆଯାଏ । ଏହା ନିଉରୋଟ୍ରାନ୍ସମିଟର   କାମ କରୁଥିବା ଓ ହରମୋନ ନର୍‌ଏପିନେଫ୍ରିନ ସ‌ହିତ ସମାନ । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । . ଏହାର ପ୍ରତିକ୍ରିୟାରେ ସାଧାରଣତଃ ମୁଣ୍ଡବଥା, ଧୀର ହୃତ୍‌ପିଣ୍ଡ ଗତି ଓ ଉତ୍କଣ୍ଠା   ଦେଖାଯାଏ । ଅନିୟମିତ ହୃତ୍‌ପିଣ୍ଡ ଗତି   ମଧ୍ୟ ହୋଇପାରେ । ଇଞ୍ଜେକସନ ଦେଉଥିବା ସ୍ଥାନର ଶିରାରୁ ଏହା ଲିକ୍ ହୋଇଗଲେ ଅବ‌ୟବ ରକ୍ତଶୁନ୍ୟ   ହୋଇଯାଏ । ଏହି ଭଳି ଅବସ୍ଥା ହେଲେ ଉକ୍ତ ସ୍ଥାନରେ ଫେଣ୍ଟୋଲାମିନ   ଇଞ୍ଜେକସନ ଦେଲେ ପରିସ୍ଥିତିର ଉନ୍ନତି ହୋଇପାରେ । ଆଲଫା ଆଡ୍ରେନର୍ଜିକ ରିସେପ୍ଟର   ସ‌ହିତ ସଂଯୁକ୍ତ ହୋଇ ଏହା କାର୍ଯ୍ୟକ୍ଷମ ହୁଏ । ସନ ୧୯୪୬ରେ ନର୍‌ଏପିନେଫ୍ରିନ ଆବିଷ୍କୃତ ହୋଇ ଯୁକ୍ତରାଷ୍ଟ୍ର ଆମେରିକାରେ ସନ ୧୯୫୦ରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୫ରେ ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୪ମି:ଗ୍ରା: ଭାଏଲର ମୂଲ୍ୟ ୦.୪୨ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହି ପରିମାଣର ମୂଲ୍ୟ ୪.୪୦ ପାଉଣ୍ଡ ।
କଣିକା ପଦାର୍ଥ ବିଜ୍ଞାନରେ , ବୋଷନ ହେଉଛି ଏକ କଣିକା ଯାହାକି ବୋଷ-ଆଇନଷ୍ଟାଇନ ପରିସଂଖ୍ୟାନ     ଦ୍ୱାରା ନିୟନ୍ତ୍ରିତ ହୋଇଥାଏ । ଏହି ବୋଷନ ନାମ ଜଣେ ଭାରତୀୟ ପଦାର୍ଥ ବିଜ୍ଞାନୀ ସତ୍ୟେନ୍ଦ୍ର ନାଥ ବୋଷ୍‌ଙ୍କ ସ୍ମରଣାର୍ଥେ ପାଉଲ୍ ଡିରାକ୍ ଦେଇଥିଲେ । ସତ୍ୟେନ୍ଦ୍ର ନାଥ ବୋଷ୍‌ , ଆ‌‌ଲ୍‌ବ‌ର୍ଟ୍ ଆଇ‌ନ୍‌ଷ୍ଟାଇ‌ନ୍ ସହ ବୋଷ-ଆଇନଷ୍ଟାଇନ ପରିସଂଖ୍ୟାନକୁ ଗଢିଥିଲେ ଯାହାକି ଏହାର ମୂଳ ତତ୍ତ୍ୱ ଅଟେ ।
ସୁମାତ୍ରା ବଳିଆ କୁକୁର  (ଇଂରାଜୀରେ , ଜୀବବିଜ୍ଞାନ ନାମ ) ବଳିଆ କୁକୁରଙ୍କ ଏକ ଉପପ୍ରଜାତି  । ଏମାନଙ୍କୁ ସୁମାତ୍ରା ଜଙ୍ଗଲି କୁକୁର  (ଇଂରାଜୀରେ ) ମଧ୍ୟ କୁହାଯାଏ  । ଏମାନେ ମୁଖ୍ୟତଃ ଇଣ୍ଡୋନେସିଆର ସୁମାତ୍ରା ଦ୍ୱୀପରେ ପରିଲକ୍ଷିତ ହୁଅନ୍ତି । ବିଭିନ୍ନ ସ୍ତନ୍ୟପାୟୀ ପ୍ରାଣୀ, ଜଙ୍ଗଲି କୋଳି, ପୋକଯୋକ ଏବଂ ଏଣ୍ଡୁଅ ଇତ୍ୟାଦି ଏମାନଙ୍କର ପ୍ରଧାନ ଆହାର । କ୍ରମ ବିବର୍ତ୍ତନର ଇତିହାସ ୨୦୦୫ ମସିହା ପର୍ଯ୍ୟନ୍ତ ସୁମାତ୍ରା ବଳିଆ କୁକୁରର ବିବର୍ତ୍ତନ ଇତିହାସ ଓ ଉତ୍ପତ୍ତି ସମ୍ପର୍କରେ କୌଣସି ତଥ୍ୟ ଜଣାପଡ଼ି ନଥିଲା । ନିକଟସ୍ଥ ମାଲେସିଆର ବଳିଆ କୁକୁରଙ୍କ ଅପେକ୍ଷା ଏହି ଜୀବ ଭାରତୀୟ ବଳିଆ କୁକୁରଙ୍କ ନିକଟତର । ବିନା ତଥ୍ୟରେ କେବଳ ଅନୁମାନ କରାଯାଉଛି ଯେ ସୁଣ୍ଡା ଦ୍ୱୀପର ଅଧିବାସୀମାନେ ଇଣ୍ଡୋନେସିଆରେ ବଳିଆ କୁକୁରଙ୍କୁ ଆଣି ଛାଡ଼ିଥିବେ । ଶାରୀରିକ ଗଠନ ବଳିଆ କୁକୁରମାନଙ୍କ ମଧ୍ୟରେ ସୁମାତ୍ରା ବଳିଆ କୁକୁର ଆକାରରେ କ୍ଷୁଦ୍ରତମ ଉପପ୍ରଜାତି । ଏହାର ଦେହର ଲୋମ ଲାଲ୍ ରଙ୍ଗର । ଏହି ବଳିଆ କୁକୁର ଉପପ୍ରଜାତିର ଲୋମ ତଳେ ଘଞ୍ଚ-ମୋଟା ନିମ୍ନ ଲୋମର ଆଚ୍ଛାଦନ ନଥାଏ । ବରଂ ଇଣ୍ଡୋଚୀନୀ ଓ ଦକ୍ଷିଣ ଭାରତୀୟ ବଳିଆ କୁକୁରଙ୍କ ପରି ଏହାର ଲୋମ କର୍କଷ ଓ ପତଳା ହୋଇଥାଏ । ସୁମାତ୍ରା ବଳିଆ କୁକୁରର ପୃଷ୍ଠ ଦେଶ ଅପେକ୍ଷାକୃତ ଅଧିକ କୃଷ୍ଣ ବର୍ଣ୍ଣର । ସୁମାତ୍ରା ବଳିଆ କୁକୁରର କାନଟି ଲୋମଶ ଏବଂ ନରମ । ସେମାନଙ୍କ ଲାଞ୍ଜ ଓ ଗୋଡ଼ଗୁଡ଼ିକ ଲମ୍ବା । ସେମାନଙ୍କ ମୁହଁ ସାମନା ପଟକୁ ଗୋଜିଆ ହୋଇଥାଏ । ଏମାନଙ୍କ ଲାଞ୍ଜର ରଙ୍ଗ ମୁଖ୍ୟତଃ କଳା । ପୂର୍ଣ୍ଣ ବୟସ୍କ ସୁମାତ୍ରା ବଳିଆ କୁକୁରର ଶରୀରର ଦୈର୍ଘ୍ୟ ପ୍ରାୟ ୩ ଫୁଟ୍, ଲାଞ୍ଜର ଦୈର୍ଘ୍ୟ ପ୍ରାୟ ୧୫-୧୮ ଇଞ୍ଚ, ଭୂମିରୁ କାନ୍ଧ ପର୍ଯ୍ୟନ୍ତ ଉଚ୍ଚତା ପ୍ରାୟ ୧୯.୬୯ ଇଞ୍ଚ ଏବଂ ଶରୀରର ଓଜନ ପ୍ରାୟ ୧୦-୧୩ କିଲୋଗ୍ରାମ । ଭୌଗୋଳିକ ବ୍ୟାପ୍ତି ଓ ପରିବାସ ସୁମାତ୍ରା ବଳିଆ କୁକୁରର ଭୌଗୋଳିକ କ୍ଷେତ୍ର ଅତ୍ୟନ୍ତ ବିଖଣ୍ଡିତ । ସୁମାତ୍ରା ଓ ଜାଭା ଦ୍ୱୀପର ବିଭିନ୍ନ ସଂରକ୍ଷିତ ଅଞ୍ଚଳରେ ଏହି ବଳିଆ କୁକୁର ପ୍ରଜାତି ଦେଖାଯାନ୍ତି । ୨୦୧୪ ମସିହାରେ ସୁମାତ୍ରା ଦ୍ୱୀପର କେରିଞ୍ଚି ସେବ୍ଲାତ ଜାତୀୟ ଉଦ୍ୟାନର କ୍ରାନ୍ତୀୟ ଅରଣ୍ୟରେ କ୍ୟାମେରା ଟ୍ରାପ୍ ଲଗାଇ ବିଭିନ୍ନ ଭିଡିଓ ସଂଗ୍ରହ କରାଯାଇଥିଲା ଓ ଏହି ସବୁ ଭିଡିଓରୁ ସେଠାରେ ଏଯାବତ ବଳିଆ କୁକୁର ବାସ କରୁଥିବାର ପ୍ରମାଣ ମିଳିଲା । ସିଙ୍ଗାପୁରରେ ବର୍ତ୍ତମାନ ବଳିଆ କୁକୁର ସମ୍ପୂର୍ଣ୍ଣ ଭାବେ ବିଲୁପ୍ତ । ସୁମାତ୍ରା ବଳିଆ କୁକୁରମାନେ ବୁଦାଳିଆ ଜଙ୍ଗଲ, ତୃଣଭୂମି, ସତଳ ଅଞ୍ଚଳ, ବୃଷ୍ଟିବନ ତଥା କ୍ରାନ୍ତୀୟ ଅରଣ୍ୟମାନଙ୍କରେ ରହନ୍ତି । ବିପଦ ପରିବାସ କ୍ଷୟ ଏବଂ ଏମାନଙ୍କ ଭୌଗୋଳିକ କ୍ଷେତ୍ରର ବିଖଣ୍ଡନ ସୁମାତ୍ରା ବଳିଆ କୁକୁରଙ୍କ ପାଇଁ ସବୁଠାରୁ ବଡ଼ ବିପଦ । ଇଣ୍ଡୋନେସିଆର ବିଭିନ୍ନ ସଂରକ୍ଷିତ ଅଞ୍ଚଳରେ ରହୁଥିଲେ ସୁଦ୍ଧା ଉପରୋକ୍ତ ଦୁଇ କାରଣ ସୁମାତ୍ରାର ବଳିଆ କୁକୁରଙ୍କ ପ୍ରତି ଏକ ବଡ଼ ବିପଦ । ବୃକ୍ଷ ଛେଦନ, କୃଷିଭୂମି ସମ୍ପ୍ରସାରଣ, ତାଳ ଓ ରବର ରୋପଣ, ଗୋରୁଗାଈଙ୍କ ଚରିବା, ଆଧୁନିକ ଭିତ୍ତିଭୂମି ସମ୍ପ୍ରସାରଣ   ଏପରି ଅନେକ କାରଣରୁ ପରିବାସ କ୍ଷୟର ମାତ୍ରା କ୍ରମଶଃ ବଢ଼ୁଛି । ଏହି ଜୀବକୁ ସଙ୍କଟାପନ୍ନ   ଶ୍ରେଣୀରେ ତାଲିକାଭୁକ୍ତ କରିଛି । ପ୍ରଜନନ ଓ ଜୀବନ ଚକ୍ର ସୁମାତ୍ରା ବଳିଆ କୁକୁରୀର ଗର୍ଭଧାରଣ ସମୟ ହାରାହାରି ୬୦-୬୨ ଦିନ । ଗୋଟିଏ ମାଈ କୁକୁର ଥରକେ ୩-୪ଟି ଶାବକଙ୍କୁ ଜନ୍ମ ଦିଏ । ବେଳେବେଳେ ମାଈଟିଏ ଏକାଥରକେ ୧୨ଟି ଛୁଆ ଜନ୍ମ ଦେବା ମଧ୍ୟ ଦେଖାଯାଇଛି । ବଣରେ ଏକ ବଳିଆ କୁକୁରର ଜୀବନ କାଳ ପ୍ରାୟ ୧୦ ବର୍ଷ ପର୍ଯ୍ୟନ୍ତ ହୋଇପାରେ । ଜନ୍ତା ବା ଚିଡ଼ିଆଘରେ ରଖିଲେ ଏମାନେ ୧୬ ବର୍ଷ ପର୍ଯ୍ୟନ୍ତ ବଞ୍ଚିବା ଦେଖାଯାଇଛି ।
ସୁନାବେଶ  (ବା ରାଜବେଶ ବା ବଡ଼ତଢାଉ ବେଶ) ମହାପ୍ରଭୁ ଶ୍ରୀ ଜଗନ୍ନାଥଙ୍କର ଏକ ବିଶେଷ ବେଶ, ଯହିଁରେ ଦିଅଙ୍କୁ ସୁବର୍ଣ୍ଣ ଆଭୂଷଣରେ ସାଜ କରାଯାଏ  । ପ୍ରତିବର୍ଷ ସୁନାବେଶ ପାଞ୍ଚଥର ଅନୁଷ୍ଠିତ ହୋଇଥାଏ । ଏହା ସାଧାରଣତଃ ପୌଷ ପୂର୍ଣ୍ଣିମା  (ପୁଷ୍ୟାଭିଷେକ), ଫାଲଗୁନ ପୂର୍ଣ୍ଣିମା  (ଦୋଳ ପୂର୍ଣ୍ଣିମା), ହରିଶୟନ ଏକାଦଶୀ  (ବାହୁଡ଼ା ଏକାଦଶୀ), କାର୍ତ୍ତିକ ପୂର୍ଣ୍ଣିମା  (ରାଜରାଜେଶ୍ୱର ବେଶ) ଓ ବିଜୟାଦଶମୀ  (ଦଶହରା), ଦିନ ଅନୁଷ୍ଠିତ ହୋଇଥାଏ  । ଏଥିମଧ୍ୟରୁ ଶ୍ରୀମନ୍ଦିରସ୍ଥ ରତ୍ନସିଂହାସନ ଉପରେ ଶ୍ରୀଜୀଉମାନେ କାର୍ତ୍ତିକ ପୂର୍ଣ୍ଣିମା, ପୌଷ ପୂର୍ଣ୍ଣିମା, ଦୋଳ ପୂର୍ଣ୍ଣିମା ଓ ଦଶହରା ତିଥି ଗୁଡ଼ିକରେ ସୁନାବେଶରେ ସଜ୍ଜିତ ହୋଇଥାନ୍ତି ଓ କେବଳ ଥରେ ମାତ୍ର ସମସ୍ତବର୍ଗର ଜନତାଙ୍କ ପାଇଁ ଆଷାଢ଼ ଶୁକ୍ଲ ଏକାଦଶୀଦିନ ସିଂହଦ୍ୱାରଠାରେ ରଖାଯାଇଥିବା ତିନିରଥ ଉପରେ ସୁନାବେଶରେ ସଜ୍ଜିତ ହୋଇଥାନ୍ତି । । ଶ୍ରୀଜୀଉମାନଙ୍କର ମଧ୍ୟାହ୍ନ ଧୂପ ଶେଷ ହେବା ପରେ, ପ୍ରାୟ ୨ଘଣ୍ଟା ସମୟ ବିନିମୟରେ ତିନିରଥ ଉପରେ ସୁନାବେଶ ଅନୁଷ୍ଠିତ ହୋଇଥାଏ । ଶ୍ରୀଜୀଉମାନେ ସୁନାବେଶରେ ପ୍ରାୟ ୬ଘଣ୍ଟା ପର୍ଯ୍ୟନ୍ତ ଭକ୍ତମାନଙ୍କୁ ଦର୍ଶନ ଦିଅନ୍ତି । ଭିତିରଚ୍ଛ ମହାପାତ୍ର ମହାପ୍ରଭୁ ଶ୍ରୀଜଗନ୍ନାଥଙ୍କ ବାଡ଼ରେ, ତଳିଚ୍ଛ ମହାପାତ୍ର ବଡ଼ଠାକୁର ଶ୍ରୀବଳଭଦ୍ରଙ୍କ ବାଡ଼ରେ ଓ ପୁଷ୍ପାଳକ ସେବାୟତ ଦେବୀ ସୁଭଦ୍ରାଙ୍କ ବାଡ଼ରେ ଯଥାକ୍ରମେ ନନ୍ଦିଘୋଷ, ତାଳଧ୍ୱଜ ଓ ଦର୍ପଦଳନ ରଥରେ ଶ୍ରୀବିଗ୍ରହମାନଙ୍କୁ ସୁନାବେଶରେ ସଜ୍ଜିତ କରିବାର ପରମ୍ପରା ରହିଛି। ଇତିହାସ ଶିଳାଲେଖରେ ଉଲ୍ଲେଖ ରହିଛି ରାଜା ଅନଙ୍ଗଭୀମ ଦେବ  (୧୨୧୧-୧୨୩୮) ଓଡ଼ିଆଙ୍କ ପରମାଧ୍ୟ ଶ୍ରୀଜଗନ୍ନାଥଙ୍କୁ ରାଷ୍ଟ୍ରଦେବତାରୂପେ ଘୋଷଣା କରିଥିଲେ  । ରାଜା ମହାରାଜାମାନେ ପ୍ରଭୁଙ୍କ ଆଦେଶ ବାହକ ସେବକ ରୂପେ ସେବା କରୁଥିଲେ । କିଛି ରାଜା ମହାପ୍ରଭୁଙ୍କୁ ଓଡ଼ିଶାର ରାଜା ରୂପେ ଘୋଷଣାକରି ରାଜଭିଷେକ ମଧ୍ୟ କରିଥିଲେ । କିଛି ଗବେଷକଙ୍କ ମତରେ ରାଜା ଅନଙ୍ଗଭୀମ ଦେବ ପବିତ୍ର ଆଷାଢ଼ ଏକାଦଶୀ ତିଥିରେ ସୁନାବେଶ କରାଇଥିଲେ । ଅନ୍ୟ କେତେ ଗବେଷକଙ୍କ ମତରେ ରଥଉପରେ ସୁନାବେଶ ବଡ଼ତଢାଉଙ୍କ ପରାମର୍ଶରେ ରାଜା କରେଇଥିଲେ । ବଡ଼ତଢାଉ ବେଶ ମତରେ ରାଜା କପିଳେନ୍ଦ୍ର ଦେବ ୧୪୬୦ରେ ଦକ୍ଷିଣ ବିଜୟରୁ ଫେରିବା ବେଳେ ୧୬ଟି ହାତୀ ପିଠିରେ ବୋଝେଇ ସୁନାଅଳଙ୍କାର ଆଣିଥିଲେ ଏହାକୁ ମହାପ୍ରଭୁଙ୍କୁ ସମର୍ପଣ କରିଥିବା ନେଇ ଜୟବିଜୟ ଦ୍ୱାରସ୍ଥିତ ଶିଳାଲେଖରେ ସୂଚନା ରହିଛି । ଅଳଙ୍କାର ସମ୍ପର୍କରେ ରାଜା ବଡ଼ତଢାଉଙ୍କ ପରାମର୍ଶ ନେଇଥିଲେ । ରତ୍ନବେଦିରେ ମହାପ୍ରଭୁଙ୍କ ବିଭିନ୍ନ ବେଶକୁ ସବୁବର୍ଗରେ ଭକ୍ତ ଦର୍ଶନ କରି ପାରୁନାହାନ୍ତି ତେଣୁ ରଥ ଉପରେ ସବୁବର୍ଗର ଦର୍ଶନ ପାଇଁ ମହାପ୍ରଭୁଙ୍କ ସୁନାବେଶ କରେଇବାକୁ ବଡ଼ତଢାଉ ରାଜାଙ୍କୁ ବିନତି କରିଥିଲେ । ଦକ୍ଷିଣାଭିମୁଖୀ ଯାତ୍ରାରେ ତିନି ରଥ ସିଂହଦ୍ୱାରରେ ପହଞ୍ଚିବା ପରେ ବଡ଼ ଏକାଦଶୀ ଦିନ ରଥ ଉପରେ ସୁନାବେଶ କରିବାକୁ ରାଜା ଅନୁମତି ଦେଇଥିଲେ । ବହୁବର୍ଷ ଧରି ରଥ ଉପରେ ସୁନାବେଶରେ ମହାପ୍ରଭୁଙ୍କୁ ୧୩୮ ପ୍ରକାର ରତ୍ନ ଖଚିତ ସ୍ୱର୍ଣ୍ଣାଳଙ୍କାର ଲାଗି ହେଇଥିଲା । ଏବେ ଏଥିରେ କିଛି ପରିବର୍ତ୍ତନ ହୋଇଛି । ମହାପ୍ରଭୁଙ୍କ ମଧ୍ୟାହ୍ନ ଧୂପ ପରେ ରଥ ଉପରେ ସୁନାବେଶ ପାଇଁ ଭଣ୍ଡାର ଗୃହରୁ ପାଳିଆ ଭଣ୍ଡାରି ମେକାପ, ପାଳିଆ ଖୁଣ୍ଟିଆ ସେବକ, ମାଜିଷ୍ଟ୍ରେଟ ପୋଲିସ ଓ ଶ୍ରୀମନ୍ଦିର ଅଫିସରଙ୍କ ଉପସ୍ଥିତିରେ ବେଶ ଅଳଙ୍କାର ଗଣତି କରି ଆଣିଥାନ୍ତି । ତିନି ରଥରେ ରଥାରୂଢ଼ ଦାରୁଦେବତାଙ୍କୁ ପାଳିଆ ପୁଷ୍ପାଳକ, ଦଇତାପତି, ଖୁଣ୍ଟିଆ ମେକାପ, ତଳୁଚ୍ଛ, ଭିତରଚ୍ଛ ପ୍ରମୁଖ ସୁନାବେଶ ଆଭୁଷଣ ଲାଗି କରିଥାନ୍ତି ।
ପ୍ରାଥମିକ ଡିମ୍ବାଶୟ ଅଭାବ  (ଇଂରାଜୀ ଭାଷାରେ / ), ଅନ୍ୟ ନାମ ଅକାଳ ଡିମ୍ବାଶୟ ବିଫଳତା  (ଇଂରାଜୀ ଭାଷାରେ / ) ଏକ ପ୍ରକାର ରୋଗ ଯେଉଁଥିରେ ୪୦ ବର୍ଷ ବୟସ ପୂର୍ବରୁ ଡିମ୍ବାଶୟର କାର୍ଯ୍ୟକ୍ଷମତା ହ୍ରାସ ପାଇଯାଏ  । ପ୍ରାରମ୍ଭିକ ଲକ୍ଷଣରେ ଅନିୟମିତ ଋତୁସ୍ରାବ ହୁଏ । ଏହା ପରେ ଋତୁବନ୍ଦର ଲକ୍ଷଣ ଦେଖାଯାଏ ଯେପରିକି ଗରମ ଲାଗିବା  , ରାତ୍ରୀକାଳୀନ ଝାଳ ବୋହିବା, ାଳ, ଶୁଷ୍କ ଯୋନୀପଥ ଏବଂ ଯୌନ‌କ୍ରିୟା ଅନିଚ୍ଛା ଦେଖାଯାଏ । ଗର୍ଭବତୀ ହେବା ସମସ୍ୟା ମଧ୍ୟ ବାରମ୍ବାର ଦେଖାଯାଏ  ଅନ୍ୟାନ୍ୟ ଜଟିଳତାରେ ଅଷ୍ଟିଓପୋରୋସିସ୍ ଏବଂ ହୃଦରୋଗ ହୋଇପାରେ। ପ୍ରାୟ ୯୦% ମାମଲାରେ ଏହାର କାରଣ ଜଣା ପଡ଼େନାହିଁ । ବେଳେବେଳେ ଫ୍ରାଜାଇଲ ଏକ୍ସ ସିଣ୍ଡ୍ରୋମ କିମ୍ବା ଟର୍ନର ସିଣ୍ଡ୍ରୋମ ଭଳି ଜେନେଟିକ ସମସ୍ୟା ସହିତ ଜଡ଼ିତ ହୋଇପାରେ ଏବଂ ଥାଇରଏଡ ପ୍ରଦାହ, ଆଡିସନ୍ ରୋଗ, କର୍କଟ ଚିକିତ୍ସା କିମ୍ବା ସିଗାରେଟ୍ ଧୂଆଁ ପରି ବିଷାକ୍ତ ପଦାର୍ଥ ଯୋଗୁ ହୋଇଥାଏ  ଏହାର ଅନ୍ତର୍ନିହିତ ପ୍ରଣାଳୀରେ କୌଣସି ଡିମ୍ବାଶୟ ଫଲିକ୍ଲ ଅବଶେଷ ନଥାଏ କିମ୍ବା ଓଭାରିଆନ୍ ଫଲିକ୍ଲ କର୍ମହ୍ରାସ ହୋଇପାରେ । ଅତି କମରେ ୪ ମାସ ଧରି ଋତୁସ୍ରାବ ହେଉନଥିଲେ ଓ ଉଚ୍ଚ ସ୍ତରର ଫଲିକ୍ଲ-ଉତ୍ତେଜକ ହରମୋନ   ସ୍ତର ଥିଲେ ଏହି ରୋଗ ନିର୍ଣ୍ଣୟ କରାଯାଏ  ଏହି ରୋଗରେ ସାଧାରଣତଃ ଏଷ୍ଟ୍ରୋଜେନ ଓ ପ୍ରୋଜେଷ୍ଟେରନ ହରମୋନ ପୁନସ୍ଥାପନ ଚିକିତ୍ସା କରାଯାଏ । ଯେଉଁମାନେ ଗର୍ଭବତୀ ହେବାକୁ ଇଚ୍ଛା କରନ୍ତି ସେମାନଙ୍କୁ ଅଣ୍ଡା ଦାନ ସ‌ହିତ ଇନ ଭିଟ୍ରୋ ଫର୍ଟିଲାଇଜେସନ କରାଯାଏ । ପ୍ରାୟ ୫ରୁ ୧୦% ମହିଳା ବିନା ଡାକ୍ତରୀ ଚିକିତ୍ସାରେ ଗର୍ଭବତୀ ହୁଅନ୍ତି। ପ୍ରାଥମିକ ଡିମ୍ବାଶୟ ଅଭାବ ୩୦ ବର୍ଷ ବୟସରେ ପ୍ରାୟ ୧୦୦୦ ମହିଳାଙ୍କ ମଧ୍ୟରୁ ଜଣକୁ ଏବଂ ୪୦ ବର୍ଷ ବୟସରେ ୧୦୦ ମହିଳାଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ  ୨୦ ବର୍ଷ ବୟସରୁ କମ୍ ମହିଳାଙ୍କ ମଧ୍ୟରେ ଏହା ୧୦,୦୦୦ରେ ଜଣକର ହେବା ଦେଖାଯାଏ   "ପ୍ରାଥମିକ ଡିମ୍ବାଶୟ ଅଭାବ"  ଶବ୍ଦକୁ ପସନ୍ଦ କରାଯାଏ ଯାହାକୁ ପ୍ରଥମେ ଫୁଲର ଆଲବ୍ରାଇଟ ବ୍ୟବ‌ହାର କରିଥିଲେ ।
ଅମରପୁର , ଭାରତୀୟ ରାଜ୍ୟ ତ୍ରିପୁରାର ଗୋମତୀ ଜିଲ୍ଲାର ଏକ ନଗର ପଞ୍ଚାଯତ ସହର । ଏହା ମରପୁର ଜିଲ୍ଲାର ମୁଖ୍ୟ ଦପ୍ତର ମଧ୍ୟ । ଭୌଗୋଳିକ ଅବସ୍ଥିତି ଅନରପୁରର ଭୌଗୋଳିକ ଅବସ୍ଥିତି 23.53  91.64    / 23.53; 91.64. ଏହା ସମୁଦ୍ରପତ୍ତାନଠାରୁ 78 ଫୁଟ ଉପରେ ରହିଛି । ଏହି ସହର ତ୍ରିପୁରାର ଉଦୟପୁର ଓ ତେଲିଆମୁରା ସହର ସହ ରାସ୍ତାଦ୍ୱାରା ସଂଯୁକ୍ତ । ଏହାର ନିକଟତମ ରେଳ ଷ୍ଟେସନ ଓ ବିମାନ ବନ୍ଦର ଅଗରତାଲାଠାରେ ଅବସ୍ଥିତ । ପର୍ଯ୍ୟଟନ ଅମରପୁର ଏକ ସୁନ୍ଦର ପିକ୍ନିକ ସ୍ଥଳ ଭାବରେ ଅଞ୍ଚଳରେ ପରିଚିତ । ଏହା ନିକଟରେ 16 ଶ ଶତାବ୍ଦୀରେ ନିର୍ମିତ ଏକ ପୁରାତନ ଭଗ୍ନ ରାଜମହଳ ସହ ଏକ ହ୍ରଦ ମଧ୍ୟ ରହିଛି । ହ୍ରଦର ଦକ୍ଷିଣ ପାଟ କୁଳରେ ଏକ ପ୍ରାଚୀନ ଅଷ୍ଟମୁଖୀ ଦେବୀଙ୍କ ମନ୍ଦିର ମଙ୍ଗଳାଚଣ୍ଡୀ ମନ୍ଦିର ରହିଛି । ଏଠାରେ ବସନ୍ତ ପଞ୍ଚମୀ ଦିନ ଏକ ମେଳାର ଆୟୋଜନ ହେଇଥାଏ । ଏହା ନିକଟରେ ଆମର ସାଗର ଓ ଫଟିକସାଗର ନାମକ ଆଉ ଦୁଇଟି ହ୍ରଦ ମଧ୍ୟ ରହିଛି । ଏଠାରୁ 41 କିଲୋମିଟର ଦୂରରେ ଦାମବୁର ହ୍ରଦ ନାମକ ଏକ ହ୍ରଦ ମଧ୍ୟ ଦର୍ଶନୀୟ । ସେଠାରେ ଏକ ଜଳବିଦ୍ୟୁତ ପ୍ରକଳ୍ପ ମଧ୍ୟ ରହିଛି ଓ ଗୋମତୀ ନଦୀର ଉତ୍ପତ୍ତି ସେହିଠାରୁ ହେଇଥାଏ । ଏଠାକାର ଜଳବାଯୁ ଉତ୍ତମ ଓ ଘାନା ଜଙ୍ଗଲ ଥିବାରୁ ବହୁ ସଂଖ୍ୟାରେ ପକ୍ଷୀ ମଧ୍ୟ ଆସିଥାନ୍ତି । ଜନସଂଖ୍ୟା 2001 ଜନଗଣନା ଅନୁସାରେ ଏଠାକାର ଜନସଂଖ୍ୟା 10,863 ଥିଲା । ତାହା ମଧ୍ୟରୁ ପୁରୁଷ ସଂଖ୍ୟା 54% ଥିବା ବେଳେ ମହିଳା ସଂଖ୍ୟା 46% ଥିଲା । ଏଠାରେ ସାକ୍ଷ୍ୟରତ ହାର 80 % ରହିଥିଲା ।ଏହା ଜାତୀୟ ହାରଠାରୁ ଆଡଜିକ । 6 ବର୍ଷରୁ କମ ସଂଖ୍ୟା 9 % ଥିଲା ।
ମଦନେଶ୍ୱର ମନ୍ଦିର ଭୁବନେଶ୍ୱରରେ ଥିବା ଏକ ଶୈବ ମନ୍ଦିର। ଏହା ଦ୍ୱାଦଶ ଶତାବ୍ଦୀରେ ନିର୍ମିତ ହେଇଥିଲା । ଏହା ଶିଶୁପାଳଗଡର ସନ୍ତରାପୁରଠାରେ ଅବସ୍ଥିତ । ଏଠାରେ ଶିବଲିଙ୍ଗ ସହ ଯୋନିପୀଠ ମଧ୍ୟ ରହିଛି । ମୁଖ୍ୟ ମନ୍ଦିର ଅନେକ ଆଗରୁ ଭଗ୍ନ ହେଇଯାଇଥିବା ବେଳେ ପ୍ରଭାଗ ଅଂଶ ରହିଛି । ମନ୍ଦିରର ଉତ୍ତର , ପଶ୍ଚିମ ଓ ପୂର୍ବ ଦିଗରେ ବାସଗୃହ ସବୁ ରହିଥିବା ବେଳେ ଦକ୍ଷିଣରେ ରାସ୍ତା ରହିଛି । ମନ୍ଦିର ପୂର୍ବ ଦିଗକୁ ମୁଖ କରି ରହିଥିଲା । ପ୍ରଭାଗ ଅଂଶକୁ ମରାମତି କରାଯିଛି ।
ରେଣୁକା ହ୍ରଦ , ଭାରତୀୟ ରାଜ୍ୟ ହିମାଚଳ ପ୍ରଦେଶର ଶିରମଉର ଜିଲ୍ଲାରେ ଅବସ୍ଥିତ । ଏହା ସମୁଦ୍ରପତ୍ତନଠାରୁ 672 ମିଟର ଉଚ୍ଚରେ ଅବସ୍ଥିତ । ଏହା ହିମାଚଳ ପ୍ରଦେଶର ବୃହତ୍ତମ ହ୍ରଦ । ଏହାର ପରିଧି 3,214 ମିଟର । ଦେବୀ ରେଣୁକାଙ୍କ ନାମାନୁସାରେ ନାମିତ ଏହି ହ୍ରଦ ସ୍ଥଳ ପଥରେ ମୁଖ୍ୟ ଅଞ୍ଚଳ ସହ ସଂଯୁକ୍ତ । ଏହି ହ୍ରଦରେ ବୋଟିଙ୍ଗ ସୁବିଧା ରହିଛି । ନିକଟରେ ଏକ ସିଂହ ସଫାରୀ ସହ ଚିଡିଆଖାନା ମଧ୍ୟ ରହିଛି । ଏଠାରେ ପ୍ରତ୍ଯେକ ବର୍ଷ ନଭେମ୍ବରରେ ଏକ ମେଳା ହୁଏ । ଅବସ୍ଥିତି ପର୍ବନୂଠାରୁ 123 ପାୟନତା ସାହେବଠାରୁ 53 ନିହାଣଠାରୁ 38 . ରେଣୁକା ମେଳା ପ୍ରବୋଦିନୀ ଏକାଦଶୀ ସମୟରେ ଏଠାରେ 5 ଦିନ ବ୍ୟାପୀ ଅନ୍ତର୍ଜାତିକ ସ୍ତରର ମେଳା ଶ୍ରୀ ରେଣୁକା ଜୀ ହେଇଥାଏ । ପୁରାଣ ଅନୁସାରେ ଭଗବାନ ପରଶୁରାମ ତାଙ୍କ ମାତା ରେଣୁକା ଦେବୀଙ୍କ ଆସ୍ଥାନ ଏହି ହ୍ରଦକୁ ଆସିଥାନ୍ତି । ଏହି ମେଳା ପାଇଁ ଦେଶ ବିଦେଶରୁ ଭକ୍ତମାନେ ଏଠାକୁ ଆସିଥାନ୍ତି । ଅଭୟାରଣ୍ୟ 1,028 ବର୍ଗ କିଲୋମିଟର ଅଞ୍ଚଳରେ ପରିବ୍ୟାପ୍ତ ରେଣୁକା ରିଜର୍ଭ ଜଙ୍ଗଲ ମଧ୍ୟରେ ଅଭୟାରଣ୍ୟ ଅବସ୍ଥିତ । ଏହାର ପ୍ରାକୃତିକ ପରିବେଶ ବନ୍ୟଜନ୍ତୁଙ୍କ ପାଇଁ ନିରାପଦ ଆଶ୍ରୟ ସ୍ଥଳୀ । ସଙ୍କଟ ଏହି ହ୍ରଦ ଦିନକୁ ଦିନ ସଙ୍କୁଚିତ ହେଉଥିବାରୁ ଏହା ବଡ଼ ଚିନ୍ତାର କାରଣ ହୋଇଛି । ଜଳ ସହ ପଟୁମାଟି ଆସି ଏହାର ଜଳଧାରଣ କ୍ଷମତା କମ୍ କରୁଥିବାରୁ ଏବଂ ଏଥିରେ ବଳକା ନିର୍ମାଣ ସାମଗ୍ରୀ ପକେଇ ଦିଆ ଯାଉଥିବାରୁ ଏହା ପ୍ରଦୂଷିତ ହେଇ ଯାଉଛି । ପ୍ରଶାସନ ତରଫରୁ ଏଠି ପାଇଁ ପଦକ୍ଷେପ ନିଆ ଯାଉଛି ।
ଦେବେନ୍ଦ୍ର ନାଥ ମାନସିଂହ  (ଜନ୍ମ: ୧୩ ଜୁନ ୧୯୪୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଦେବେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ୧୯୮୦, ୧୯୮୫ ଓ ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଚିଲିକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦେବେନ୍ଦ୍ର ନାଥ ମାନସିଂହ ୧୯୪୬ ମସିହାର ଜୁନ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ଷେତ୍ରବାସୀ ମାନସିଂହ ଏବଂ ପତ୍ନୀଙ୍କ ନାମ ସ୍ନେହଲତା ମାନସିଂହ । ରାଜନୈତିକ ଜୀବନ ଦେବେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ସେ ୧୯୯୯ ମସିହାରୁ ୨୦୦୦ ମସିହାଯାଏଁ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ ।